title: Talouskellari

text: Perinteinen talouskellarityyppi on maakellari. Maakellari voi olla rakennuksien alla tai siihen yhteydessä, tai se voi olla erillinen, osittain maan alle rakennettu pieni tila. Parhaiten maakellari toimii kun se rakennettu osittain tai kokonaan maan alle, varjoisalle pohjoiseen suuntautuvalle rinteelle, oviaukon avautuessa pohjoiseen. Maakellarissa tulee olla kosteuseristämätön maalattia (esimerkiksi tiiltä) ja hyvä ilmanvaihto. Maakellarin ilmanvaihto on yleensä painovoimainen. Ruokatarvikkeiden lisäksi maakellari on sopiva paikka myös sellaisten monivuotisten kasvien talvisäilytykseen, jotka eivät kestäisi talven yli ulkona.


title: Talouskellari

text: Perinteisen yleismaakellarin lämpötilan tulisi olla nollan ja +5 asteen välillä. Paras suhteellinen ilmankosteus kellarissa on 75 ja 95 prosentin välillä. Kellarin oikea lämpötila ja ilmankosteus ovat tärkeitä asioita säilyvyyden kannalta. Riippuen siitä, mitä kellarissa säilytetään, lämpötila ja kosteus pitää ottaa huomioon eri tavalla. Jos olosuhteet eivät ole oikeat, niillä on mm. seuraavanlaisia vaikutuksia:


title: Talouskellari

text: Viinikellari on paikka, jossa viiniä säilytetään joko tynnyreissä tai pulloissa. Viinintuottajat kypsyttävät viinejä viinikellareissa. Viinipullojen pitkäaikainen säilyttäminen vaatii sekin hyvät olosuhteet kellarissa. Erilaiset viinit vaativat kuitenkin hieman erilaisia olosuhteita, ja tämä kannattaa ottaa huomioon. Valkoviinejä säilytetään yleensä muutamaa astetta viileämmässä lämpötilassa kuin punaviinejä. Punaviinejä olisi hyvä säilyttää 10-15 asteen lämpötilassa. Valkoviinit puolestaan viihtyvät 5-10 asteen lämpötilassa. Jos pyritään säilyttämään kumpiakin viinilaatuja, pitää valita lämpötila noin puolestavälistä eli 10 asteen tienoilta. Viinikellarissa myös kosteus on otettava huomioon. Suhteellisen ilmankosteuden tulisi olla 50-80%. Kosteus on tärkeää säilyyvyden takia, sillä liian kosteassa ympäristössä korkit saattavat homehtua, ja liian kuivassa ne taas kutistuvat ja pulloon pääsee ilmaa.


title: Saaroinen (Korpiselkä)

text: Saaroinen on kylä Joensuun kaupungin itälaidalla Venäjän rajalla. Saaroinen on entisen Korpiselän kunnan kylä, jonka itäosa luovutettiin Neuvostoliitolle vuonna 1944. Saaroisten kylä sijaitsee Korpijärven pohjoisrannalla nykyisen valtakunnanrajan tuntumassa noin 70 kilometriä Joensuun keskustaajamasta kaakkoon. Venäjän puolelle jääneeseen, nykyisin tyhjillään olevaan, Korpiselän kirkonkylään matkaa on alle 10 kilometriä. Saaroisten naapurikyliä ovat Hoilola, Mannervaara, Ruhovaara ja Korpijärven eteläpuolella Meriinaho sekä luovutetulle alueelle jääneet Korpiselän kirkonkylä sekä Hominvaara ja Tšiipakka Korpijärven itä- ja eteläpuolella.


title: Saaroinen (Korpiselkä)

text: Ennen alueluovutuksia Saaroisten kautta kulki maantie Korpiselän kirkonkylästä Hoilolan kautta Värtsilään, jolta Saaroisten kohdalla erkani kylätie Korpijärven rantaan. Moskovan rauhan raja jätti Saaroisen ja muut Korpiselän Suomen puolelle jääneet kylät ilman tieyhteyttä muuhun Suomeen, sillä Korpiselkä–Hoilola–Värtsilä maantien molemmat päät jäivät luovutetulle alueelle. Tieasiaan saatiin parannus vasta vuonna 1948, kun tieyhteys Hoilolasta Tuupovaaran Öllölään valmistui. Nykyisin Hoilolasta seututie 500:lta Saaroisten kautta itärajalle johtavan maantien numero on 15 634.


title: Saaroinen (Korpiselkä)

text: Korpijärven seudulle perustettiin Hoilolan kansakoulu vuonna 1909 ja se aloitti toimintansa Saaroisten kylässä vuokratiloissa. Varsinaisen koulun paikasta käytiin pitkään keskustelua Hoilolan ja Saaroisten kylien välillä. Koulupiiriin kuului tuolloin vielä Tšiipakka, jonka vuoksi koulu rakennettiin vuonna 1914 koulupiirin keskelle Korpijärven rantaan Saaroisten Jeskasenniemeen. Alueluovutuksissa koulu jäi Suomen puolelle, mutta koulun alueen kuuluminen rajavyöhykkeeseen vaikeutti liikkumista.


title: Saaroinen (Korpiselkä)

text: Saaroisten kylä perustettiin 1500-luvulla, jolloin alue kuului Venäjälle. Saman vuosisadan loppupuolella kylä kärsi sodista ja vuonna 1617 Stolbovan rauhassa alue siirtyi Ruotsille. Sotien seurauksena vuoden 1618 maakirjan mukaan kylässä oli vain kaksi taloa. Elpyminen on kuitenkin ollut nopeaa, sillä jo vuoden 1631 maakirjan mukaan taloja oli jo 12.


title: Saaroinen (Korpiselkä)

text: Ortodoksisen väestön muutto Ruotsin luterilaistamista ja verotusta pakoon Venäjälle kasvoi 1600-luvulla joukkoliikkeeksi. Saaroisista muutti pois 77 henkeä. Poismuuton vuoksi oli vuonna 1651 puolet Saaroisten taloista autioina. Ruptuurisodan seurauksena lisää ortodoksiväestöä muutti alueelta ja niinpä vuosina 1651–1683 Saaroisista katosi kaksi taloa. Alue kärsi taas sodasta 1700-luvun alussa suuren Pohjan sodan vuoksi. Tuolloin Saaroisten kylää hävittivät välillä ruotsalaiset välillä venäläiset. Vuonna 1721 Uudenkaupungin rauhassa alue siirtyi Venäjälle. Seuraavana vuonna suoritettiin väestönlaskenta, jolloin Saaroisten kylässä oli vain yksi asuttu talo ja siinä 10 asukasta. Vuonna 1764 laaditussa tutkintapöytäkirjassa ilmoitetaan Saaroisten kylän kantatalojen määräksi kuusi.


title: Saaroinen (Korpiselkä)

text: Viime sotien alueluovutuksissa uusi valtakunnan raja halkasi Saaroisten kylän, siten että osa kylästä jäi luovutetulle alueelle. Saaroinen kuului Korpiselän kuntaan vuoteen 1946 asti, jolloin kunta lakkautettiin ja liitettiin Tuupovaaran kuntaan, joka puolestaan liitettiin Joensuun kaupunkiin vuonna 2005.


title: Alfio Basile

text: Alfio Basile (s. 1. marraskuuta 1943) on argentiinalainen jalkapallovalmentaja ja entinen pelaaja.


title: Alfio Basile

text: Basile aloitti uransa pelaajana kotikaupungissaan "Bella Vista Club" -joukkueessa. Vuodesta 1964:stä 1970:neen Basiles pelasi Argentiinan pääsarjassa Racing Club de Avellanedassa, josta siirtyi Huracániin. Basile Lopetti uransa pelaajana 1975.Lopettamisen jälkeen Basile valmensi mm. argentiinalaisia Rosario Centralia, Club Atlético Vélez Sársfieldiä, uruguaylaista Club Nacional de Football:a sekä espanjalaista Club Atlético de Madridia.


title: Alfio Basile

text: Basilen uran huippuhetket valmentaja sijoittuvat kuitenkin 1990-luvun alkuun, jolloin hän johdatti Argentiinan jalkapallomaajoukkueen kahteen Copa América -mestaruuteen. Vuoden 1994 maailmanmestaruuskisat menivät Argentiinalta kuitenkin huonosti ja joukkue putosi jo neljännesvälierissä.


title: Alfio Basile

text: Basile jatkoi uraansa Argentiinassa Club Atlético San Lorenzo de Almagrossa, jonka jälkeen hän valmensi meksikolais -joukkuetta Club Américaa. Argentiinalaisjoukkuetta Colón de Santa Fetä Basinas valmensi heinäkuuhun 2005 asti, jolloin siirtyi valmentamaan Club Atlético Boca Juniorsia. Boca Juniorsissa Basinas voitti ensimmäisen Argentiinan mestaruutensa kaudella 2005.


title: Alfio Basile

text: Heinäkuussa 2006 Basile siirtyi valmentamaan jälleen Argentiinan jalkapallomaajoukkuetta. Basilen johdolla Argentiina sijoittui Copa Americassa hopealle 2007, mutta sen jälkeen otteet ovat olleet ailahtelevampia. Lokakuussa 2008 Basile erosi tehtävistään Argentiinan kärsittyä tappion Chilelle ensi kerran 35 vuoteen. Hyvän MM2010-karsintojen aloituksen jälkeen Basilen luotsaama Argentiina oli voittanut vain yhden seitsemästä viimeisestä ottelustaan.


title: Alfio Basile

text: Heinäkuussa 2009 Basile palasi Club Atlético Boca Juniorsin päävalmentajaksi. Hänen johdollaan seuran tulokset jäivät kuitenkin varsin heikoiksi ja hän sai potkut tammikuussa 2010.


title: Alfio Basile

text: Joulukuun lopulla 2011 Basile palasi neljännen kerran Racing Clubin päävalmentajaksi. Basilen pesti päättyi huhtikuussa 2012.


title: Saaroinen

text: Saaroinen on:


title: Louder Than Love

text: Louder Than Love on Soundgardenin vuonna 1989 julkaisema toinen täysimittainen albumi. Se oli parhaimmillaan Billboardin Top 200 -listan sijalla 108.


title: Louder Than Love

text: Albumin alkuperäiseksi nimeksi huhuttiin "Louder Than Fuck" tai "Louder Than Meet". Albumin kappaletta "Get On The Snake" käytettiin elokuvassa Lost Angels ja se löytyy elokuvan soundtrackiltä.


title: Louder Than Love

text: Vuonna 2001 Q-lehti valitsi albumin "maailman 50 raskaimman albumin" joukkoon.


title: Haaparannan rata

text: Haaparannan rata () on Ruotsin rataverkon osuus Bodenista Morajärven ja Kainuun (Kalixin) kautta Haaparantaan. Rataosa on yksiraiteinen ja kuuluu Ruotsin rataverkon runkoratoihin. Bodenin rautatieasemalta on yhteys Luulaja–Kiiruna–Narvik-radalle. Haaparannan radalla on nykyisin vain tavaraliikennettä. Radan alkuperäinen linjaus kulki Morajärveltä Haaparantaan sisämaassa Karungin kautta. Vuonna 1961 rataosaan liitettiin 50 kilometrin mittainen sivurataosuus Morajärveltä Kainuuseen ja edelleen Karlsborgin paperitehtaille. Tämä rataosuus on uuden Kainuu–Haaparanta-radan valmistumisen myötä nykyisin osa varsinaista Haaparannan rataa ja vanha päälinja Karungin kautta on lakkautettu.


title: Haaparannan rata

text: Ruotsin rataverkkoa hallinnoiva Banverket aloitti 2000-luvun alussa selvitystyön, jonka tarkoituksena oli tutkia rataosien Boden–Morajärvi sekä Morajärvi–Kainuu sähköistämistä ja muuttamista kauko-ohjatuiksi.


title: Haaparannan rata

text: Rataosan Boden–Kainuu perusparannustyöt ja rataosan Kainuu–Haaparanta rakennustyö etenivät kesään 2006 mennessä siihen vaiheeseen, että ensimmäinen ratatyöjuna liikennöi Kainuun ja Haaparannan välisen uuden rataosan ensimmäisellä osalla. Ratatöiden yhteydessä liikennepaikat rataosilla Boden–Morajärvi sekä Morajärvi–Kainuu uusittiin ja varustettiin sähköisin liikenteenohjauslaittein. Samalla rataosan kiskotus uusittiin. Heinäkuussa 2007 Avaforsin rautatieasema siirrettiin kauko-ohjaukseen, liikennepaikan kaukokäyttö tapahtuu Luulajan rautatieasemalta käsin.


title: Haaparannan rata

text: Osuus Bodenista Kainuuseen sähköistettiin rataosan peruskorjauksen yhteydessä vuosina 2008–2011 ja ensimmäinen sähkövetoinen juna Kainuuseen liikennöi vuoden 2011 lopulla. Kaupallinen sähkövetoinen tavaraliikenne Kainuusta Haaparantaan alkoi aamulla 10. joulukuuta 2012 klo 06:00. Ensimmäinen kaupallisen liikenteen juna uudella radalla oli tavarajuna nro 6000 Bodenista Haaparantaan. Vanha rataosuus Morajärveltä Karungin kautta Haaparantaan lakkautettiin 8.12.2012. Radalla on ERMTS tason 2 mukainen liikenteenohjausjärjestelmä.


title: Haaparannan rata

text: Suurimmat sallitut ajonopeudet Haaparannan radalla vaihtelevat seuraavasti: Vanhimmalla rataosuudella Boden–Morajärvi 90 km/h, myöhemmin rakennetulla osuudella Morajärvi–Kainuu 140 km/h, sekä hiljattain valmistuneella osuudella Kainuu–Haaparanta 250 km/h. Rataosuudella kulkee toistaiseksi kuitenkin vain tavarajunia joiden huippunopeus on 100 km/h.


title: Haaparannan rata

text: Uusi rataosuus Kainuu–Haaparanta mahdollistaa matkustajajunien ajamisen nykyistä bussiyhteyttä nopeammin Luulajan ja Haaparannan välillä. Norrtåg on osoittanut kiinnostusta harjoittaa henkilöliikennettä reitillä, mutta päätöstä ei ole vielä tehty (elokuu 2012).


title: Haaparannan rata

text: Suomen ja Ruotsin raideleveyksien eron vaikutukset suoraan yhdysliikenteeseen voidaan poistaa käyttämällä raideleveyden vaihtolaitetta, jonka avulla voidaan muuttaa erikoispyöräkerroin varustettujen vaunujen raideleveyttä. Nämä vaunut voivat liikennöidä sekä leveäraiteisella että normaaliraiteisella radalla, eikä tavaroiden siirtokuormausta tarvita.


title: Haaparannan rata

text:
Rata Haaparantaan valmistui 1900 luvun alussa useissa osissa, sekä uusi "Haparandabanan" 2012:
Henkilöliikenne rataosalla Karunki–Ylitornio päättyi 1984, ja tavaraliikenne 1986, jonka jälkeen radan kiskotus purettiin. Radan sillat ovat kuitenkin jäljellä.


title: Haaparannan rata

text: 1986 otettiin käyttöön Morajärven ja Lapinjärven välinen 3,6 kilometrin mittainen rataoikaisu, joka lyhensi matkaa 1,5 kilometriä. Samalla Räktjärven rautatieasema jäi syrjään ratalinjalta ja lakkautettiin. Vanha rataosuus sekä Lillån-joen ylittävä rautatiesilta purettiin. Uusi ratalinja kulkee lähes viivasuorana Stråkanista Lill-Galbergetin juurelle ja ylittää Furuträsketin järven maapenkereellä.


title: Screaming Life (EP)

text: Screaming Life on grunge yhtye Soundgardenin lokakuussa vuonna 1987 julkaistu debyytti-EP. Albumin julkaisi Sub Pop levy-yhtiö. EP uudelleenjulkaistiin vuonna 1990 "Screaming Life/Fopp"-albumilla , joka sisälsi Soundgardenin molemmat kaksi ensimmäistä EP:tä.


title: Faa’an kansainvälinen lentoasema

text: Faa'an kansainvälinen lentoasema on lentoasema Tahitin saarella Ranskan Polynesiassa. Se sijaitsee Faa'an kunnassa.


title: Faa’an kansainvälinen lentoasema

text: Faa'an kansainvälinen lentoasema on Ranskan Polynesian ainoa lentoasema, jolta lähtee kansainvälisiä lentoja. Lentoasemalla on yksi kiitotie (04/22), jonka pituus on 3 463 metriä. Vuonna 2015 lentoasemaa käytti 1 195 105 matkustajaa.


title: Screaming Life/Fopp

text: Screaming Life/Fopp on kokoelma Soundgardenin kahdesta ensimmäisestä EP:stä "Foppista" ja "Screaming Lifesta". Albumin julkaisi Sub Pop -levymerkki vuonna 1990.


title: Screaming Life/Fopp

text: Kappale "Swallow My Pride" on Green River -cover. Myös kappale "Fopp" on cover Ohio Playersin kappaleesta.


title: Lumiaura

text: Lumiaura on teiden, katujen ja muiden kulkuväylien talvikunnossapitoon tarkoitettu laite. Se muodostuu ajoneuvoon, traktoriin tai veturiiin kiinnitetystä, yleensä yhdestä metallisesta terästä eli niin kutsutusta auran siivestä. Lumiauralla työnnetään kulkuväylille kasaantunut lumi kulkuväylän sivuille työntämällä auraa työkoneen edellä.


title: Lumiaura

text: Lumiauraa ei yleensä kiinnitetä työkoneeseen kiinteästi, vaan auraa voidaan nostaa ja laskea, aurauskulmaa voidaan muuttaa sekä auran siipeä siirtää sivusuunnassa hydrauliikkalaitteistojen avulla.


title: Lumiaura

text: Yksisiipinen lumiaura on yleisin suurten teiden talvikunnossapidossa käytettävä auramalli. Yksisiipistä auraa käytettäessä aurauslumi ohjataan ensisijaisesti pientareen puolelle, jolloin aurauksesta aiheutuva lumiryöppy ei häiritse vastaantulevaa liikennettä.


title: Lumiaura

text: Kaksisiipistä lumiauraa käytetään pääasiassa kapeiden, yksiajokaistaisten väylien talvikunnossapidossa. Kaksisiipinen aura työntää aurauslumet edestään väylän molemmille puolille, eikä siten sovellu leveiden kulkupintojen auraamiseen.


title: Lumiaura

text: Lentoasemien kiitoteiden aurauksessa käytetään erikoisvalmisteisia leveitä lumiauroja. Näiden aurojen aurausleveys saattaa olla lähes kymmenen metriä.


title: JoJo

text: JoJo (oik. Joanna Noëlle Levesque; s. 20. joulukuuta 1990 Brattleboro, Vermont) on yhdysvaltalainen laulaja-lauluntekijä ja elokuvanäyttelijä. Hän on esiintynyt elokuvissa "Aquamarine" ja "Runaway Vacation".


title: JoJo

text: Levesque syntyi Bostonissa vuonna 1990. Ennen Yhdysvalloissa platinaa myyneen "JoJo"-debyyttialbumin julkaisua hän oli saanut huomiota laulamalla Aretha Franklinin kappaleen "Respect" 8-vuotiaana Bill Cosbyn juontamassa TV-sarjassa "Kids Say the Darndest Things: On The Road To Boston".


title: JoJo

text: Hänen ensimmäinen albuminsa "JoJo" debytoi neljäntenä Billboardin albumilistalla myyden 95 000 kappaletta ja maailmanlaajuisesti yli 3 miljoonaa kappaletta. Albumin ensimmäinen single ”Leave (Get Out)” julkaistiin helmikuussa 2004. Se sijoittui parhaimmillaan sijalle 12 Billboard Hot 100 -listalla. Single pysyi viisi viikkoa Billboard Top 40 Mainstream -listan ykkösenä. JoJo rikkoi Britney Spearsin ennätyksen olemalla nuorin artisti, jonka kappale on päässyt listaykköseksi.


title: JoJo

text: JoJo teki ensimmäisen televisio-esiintymisensä Bernie Mac Showssa. Vuonna 2006 hän oli pääosassa Hollywood-elokuvassa Aquamarine (elokuvadebyytti) sekä elokuvassa RV. JoJon toinen albumi, "The High Road", julkaistiin 17. lokakuuta 2006 ja se debytoi sijalla kolme Billboardin top 200 -listalla myyden viikossa 108 000 kappaletta ja maailmanlaajuisesti yli 2 miljoonaa kappaletta. Albumin ensimmäinen single "Too Little Too Late" julkaistiin elokuussa 2006 ja se oli parhaimmillaan kolmas Billboard Hot 100 -listalla. Single myi platinaa.


title: JoJo

text: JoJo on kertonut, että häntä pyydettiin alun perin huippusuosittuun Disney Channelilla pyörivään "Hannah Montana" -sarjaan Miley Cyrusin tilalle. JoJo on sanonut, ettei hän kadu yhtään päätöstä, ettei hän lähtenyt mukaan sarjaan. "He tarjosivat roolia ensin minulle, mutta en vain voinut nähdä itseäni siinä roolissa. En kadu päätöstäni lainkaan", JoJo kertoi.


title: JoJo

text: Vuonna 2013 JoJo haastoi oikeuteen Da Family ja Blackground -levy-yhtiöt. Hän teki 12-vuotiaana seitsemän albumia käsittävän sopimuksen, joka on hänen mukaansa New Yorkin osavaltion lakien vastainen hänen nuoren ikänsä vuoksi. Levy-yhtiöiden ongelmien vuoksi hän ei ole voinut julkaista albumia vuoden 2006 jälkeen, vaan on julkaissut kappaleita omakustanteena. Alkuvuonna 2014 "Los Angeles Times" raportoi, että JoJo on päässyt eroon vanhasta sopimuksesta ja solminut levytyssopimuksen Atlantic Recordsin kanssa.


title: JoJo

text: 20. elokuuta 2015 JoJo julkaisi yhtä aikaa kolme kappaletta "III"-EP:ltään.


title: Sliver (kappale)

text: ”Sliver” on grungeyhtye Nirvanan kappale. Alkujaan se julkaistiin nimellä ”Sliver/Dive” syyskuussa 1990.


title: Sliver (kappale)

text: Kappaleen on sanoittanut Nirvanan laulaja-kitaristi Kurt Cobain. Singlen tuotti Jack Endino. Kappaleesta on tehty myös musiikkivideo vuonna 1993.


title: Sliver (kappale)

text: Kappale julkaistiin ensimmäisen kerran Nirvanan kokoelma-albumilla "Incesticide" vuonna 1992. Myöhemmin se julkaistiin albumeilla "From the Muddy Banks of the Wishkah" vuonna 1996 ja "Nirvana" vuonna 2002. Akustinen versio kappaleesta julkaistiin demona vuonna 2004 "With the Lights Out" -box setillä ja sama versio on julkaistu myös vuonna 2005 "With the Lights Outin" tiivistelmässä "".Single sisältää seuraavat kappaleet:


title: Badmotorfinger

text: Badmotorfinger on Soundgardenin vuonna 1991 julkaisema kolmas studioalbumi. Albumista julkaistiin myös erikoisjulkaisu, jonka mukana oli bonus-EP "Satanoscillatemymetallicsonatas" (usein käytetään nimeä SOMMS). Bonus-CD sisälsi muun muassa Black Sabbath -coverin "Into The void". Albumin tunnetuin kappale on "Outshined", josta tuli yhtyeen fanien suosikki. Kappale sisältää tunnetun raskaan kitarariffin. Se sisältää myös tunnetun lausahduksen "I'm looking California, and feeling Minnesota".


title: Badmotorfinger

text: "Satanoscillatemymetallicsonatas":in nimi on palindromi, eli sama sana takaperin.


title: Pirinin kansallispuisto

text: Pirinin kansallispuisto on UNESCOn maailmanperintöluetteloon kuuluva kansallispuisto, joka käsittää suuren osan Pirinin vuorista Bulgarian lounaisosassa. Kokonaisalaltaan puisto on 274 km² ja sijaitsee 1 008–2 914 metrin korkeudessa.


title: Pirinin kansallispuisto

text: Puiston rajoja ja kokoa on muutettu monta kertaa sen historian aikana.


title: Pirinin kansallispuisto

text: Vihrenin kansallispuisto perustettiin 8. marraskuuta 1962 vuoriston korkeimmilla kohdilla sijaitsevan metsän suojelemiseksi. Puiston koko oli 62 km². Vuonna 1974 puiston nimi muutettiin Pirinin kansan puistoksi ja sitä laajennettiin merkittävästi. Vuonna 1983 puisto lisättiin UNESCOn maailmanperintöluetteloon. Vuonna 1998 alue julistettiin kansallispuiston.


title: Pirinin kansallispuisto

text: Puiston korkeuserot on syy, miksi alue on kasvitieteellisesti Bulgarian kiinnostavin.


title: Pirinin kansallispuisto

text: Puistossa kasvaa noin 1 300 putkilokasvilajia, joka on yli 30 % kaikista putkilokasvilajeista Bulgariassa. Lisäksi alueella on noin 300 sammallajia.


title: Pirinin kansallispuisto

text: Pirinin kansallispuistossa kasvaa 18 paikallista kotoperäistä lajia ja monia Bulgarian ja Balkanin alueelle tyypillisiä lajeja. Lisäksi puistossa on noin 60 suojeltua kasvilajia, kuten Pirinin symboli alppitähti.


title: Pirinin kansallispuisto

text: Puistossa on suojeltuna iso määrä eläinlajeja. Selkärangattomia löytyy alueelta 2090 lajia, joista 300 on harvinaisia, 214 kotoperäisiä ja 175 reliktiä. Lajeista 15 on luokiteltu uhanalaiseksi maailmanlaajuisesti.


title: Pirinin kansallispuisto

text: Pirinissä elää myös kuusi kala-, kahdeksan sammakkoeläin- ja 11 matelijalajia. Bulgarian lintulajeista noin 40 % löytyy puistosta.


title: Pirinin kansallispuisto

text: Nisäkäslajeja puistosta löytyy 45, mikä on noin 50% koko Bulgarian nisäkkäistä. Näihin kuuluu mm. villivuohi ja karhu.


title: Rape Me

text: Rape Me on kuuluisan grungeyhtye Nirvanan vuonna 1993 julkaistu kappale. Ensimmäisen kerran se julkaistiin vuonna 1993 albumilla In Utero. Kappaleen makaaberit sanoitukset ovat herättäneet paljon huomiota.


title: Rape Me

text: "Rape Me" -kappaleen kirjoitti Nirvanan solisti Kurt Cobain Los Angelesissa maaliskuussa vuonna 1991, kun yhtye oli tekemässä "Nevermind"-albumia. Yhtye esitti kappaleen ensimmäisen kerran livenä 18. kesäkuuta vuonna 1991 Santa Cruzissa, mutta vakituisesti Nirvana alkoi soittaa kappaletta livenä kahden vuoden päästä. Aikaisissa esiintymisissä yhtye soitti kappaleessa ennen toista säkeistöä kitarasoolon.


title: Rape Me

text: Kappaleen äänititti ensimmäisen kerran studiossa Jack Endino lokakuussa vuonna 1992 Seattlessa. Yhtye aikoi soittaa kappaleen vuoden 1992 MTV Video Music Awardseissa Los Angelesissa tourette's-kappaleen kanssa, mutta MTV ei suostunut siihen vaan olisi halunnut yhtyeen soittavan bändin hittikappale Smells Like Teen Spiritin. Yhtye alkoi soittaa Rape Me -kappaletta, jolloin lähetys aiottiin katkaista, mutta yhtye siirtyi äkkiä Lithium-kappaleeseen.


title: Rape Me

text: Steve Albin äänitti kappaleen viimeisen kerran studiossa helmikuussa vuonna 1993 "In Utero" -albumille. Kappale oli albumin toinen single All Apologiesin kanssa vuonna 1993. Singlen B-puolen kappale on nimeltään "Moist Vagina". Kappaleesta ei tehty ikinä musiikkivideota, mutta promootiotilaisuuksiin kappaleesta kuvattiin video yhtyeen "Saturday Night Live" -esiintymisestä vuodelta 1993.


title: Rape Me

text: Liveversio kappaleesta äänitettiin 25. syyskuuta vuonna 1993, kun yhtye esitti sen "Saturday Night Livessä". Se julkaistiin "Saturday Night Live: The Musical Performances, Volume 2" -kokoelma-albumilla ja DVD:llä "Saturday Night Live: 25 Years of Music, Volume 4".


title: Rape Me

text: Kappaleesta julkaistiin kaksi versiota vuonna 2004 "With the Lights Out" -box-setillä: Akustinen Cobainin kotona äänitetty versio ja studiodemo. Kummatkin olivat vuodelta 1992. Kummatkin julkaistiin myös vuonna 2005 "" -kokoelma-albumilla.


title: Rape Me

text: Yhtyeen soittaessa "Rape Me" -kappaleen demoa voi taustalla kuulla Cobainin tyttären Frances Bean Cobainin itkua. Charles R. Cross kertoo vuoden 2001 kirjassa "Heavier Than Heaven", että Frances istui silloin hänen sylissään.


title: Rape Me

text: Toinen studioversio In Uteron lisäksi julkaistiin yhdessä All Apologies -singlen kanssa vuonna 1993. Kolmas studioversio julkaistiin vuonna 2002 Nirvanan "Nirvana"-kokoelma-albumilla.


title: Rape Me

text: Rape Me -kappaleen on coveroinut yhdysvaltalainen cover-yhtye Richard Cheese and Lounge Against the Machine yhtyeen "Lounge Against the Machine" -albumilla vuonna 2000 ja myös yhtyeen albumilla "The Sunny Side of the Moon: The Best of Richard Cheese" vuonna 2006.


title: Rape Me

text: Myös The Simpsons-sarjan jaksossa "That 90's Show" Homer Simpsonin yhtye Sadgasm esittää kappaleen eri sanoilla.


title: Western Dream

text: Western Dream on Bob Sinclarin vuonna 2006 julkaistu albumi. Albumi oli mm. Ranskan albumilistan ykkönen. "Love Generation" ja "World, Hold On (Children of the Sky)" julkaistiin singlenä ennen albumia. Singlet olivat monen maan singlelistan ykkösenä. "Rock This Party (Everybody Dance Now)" julkaistiin singlenä myöhemmin syksyllä.


title: Decebalus

text: Decebalus ("alkujaan" Diurpaneus, k. 106) oli daakialaisten kuningas noin vuosina 87–106. Hajallaan ollut Daakia alkoi hyökkäillä etelässä sijainneeseen Moesian roomalaisprovinssiin vuoden 85 tienoilla. Vuonna 87 Rooman keisari Domitianus lähetti Daakiaan pretoriaanikaartin prefektin Cornelius Fuscuksen neljän tai viiden legioonan kanssa. Daakialaiset löivät roomalaiset legioonat kuninkaansa Decebaluksen johdolla. Vuonna 88 Tettius Julianus komensi parempionnista sotaretkeä daakialaisia vastaan, ja daakialaiset voitettiin toisessa Tapaen taistelussa. Seuraavien vuosien ongelmat toisaalla pakottivat roomalaiset päättämään sodan daakialaisia vastaan epäsuotuisin rauhanehdoin. Vasta keisari Trajanus kautensa aluksi vuonna 98 tarttui uudestaan Daakian tilanteeseen ja valloitti sen Roomalle. Vuonna 102 Decebalus jätettiin Daakiaan roomalaisten klienttikuninkaaksi. Kuitenkin kolme vuotta myöhemmin hän kääntyi uudestaan roomalaisia vastaan. Tästä seurasi roomalaisten vastaisku. Kun Decebaluksen armeija oli tuhottu, hän päätti kiinnijäämisen sijaan tehdä itsemurhan.


title: Suomalainen Kirjakauppa

text: Suomalainen Kirjakauppa Oy (mainonnassa myös "Suomalainen") on suomalainen kirjakauppaketju, jonka omistaa Otava. Myymäläketju on Suomen laajimpia, ja myymälöiden lukumäärää täydentää verkkokauppa.


title: Suomalainen Kirjakauppa

text: Suomalainen Kirjakauppa perustettiin vuonna 1912 nimellä Helsingin Suomalainen Kirjakauppa Oy. Se jatkoi Minerva Osakeyhtiön konkurssin jälkeen liikkeen uusien kirjojen myyntiä. Rautakirja omisti Suomalaisen Kirjakaupan vuodesta 1924. Verkkokirjakauppa Suomalainen.com perustettiin vuonna 1999.


title: Suomalainen Kirjakauppa

text: Suomalainen Kirjakauppa kasvoi Suomen suurimmaksi kirjakauppaketjuksi vuonna 1997, jolloin Stockmannin omistama Akateeminen Kirjakauppa myi sille kuusi myymälää Jyväskylästä, Oulusta, Joensuusta, Lappeenrannasta, Kuopiosta ja Vaasasta. Suomalaisella Kirjakaupalla on myös kaksi myymälää Helsinki-Vantaan lentoasemalla.


title: Suomalainen Kirjakauppa

text: Ketjun markkina-asemasta on käyty jonkin verran keskustelua.


title: Suomalainen Kirjakauppa

text: Sanoma myi ketjun elokuussa 2011 Otavalle. Jo vuoden ounasteltu tieto Sanoman myyntihaluista tuli julki vähän aiemmin. Yhteenlaskettu liikevaihto vuonna 2011 oli noin 109 miljoonaa euroa, josta 70 % koostui kirjamyynnistä ja loput 30 % toimistotarvikkeista.


title: Suomalainen Kirjakauppa

text: Lähde:


title: Skopjen kansainvälinen lentoasema

text: Skopjen kansainvälinen lentoasema (aikaisemmin Petrovecin lentoasema ja Skopjen Aleksanteri Suuren lentoasema; IATA: SKP, ICAO: LWSK) on Makedonian suurin lentoasema. Se sijaitsee maan pääkaupungissa Skopjessa ja toimi MAT Macedonian Airlinesin kotikenttänä.


title: Skopjen kansainvälinen lentoasema

text: Kesällä 2016:


title: Orval

text: Orval (koko nimi ) on trappistipanimo, joka toimii Abbaye Notre-Dame d'Orval -luostarissa Belgian eteläisimmässä osassa aivan Ranskan rajalla. Nykyinen panimo on perustettu vuonna 1931, mutta panimotoimintaa siellä arvellaan harjoitetun jo vuonna 1132 perustetun luostarin alkuajoista asti.


title: Orval

text: Orval valmistaa kahta eri olutta, jotka ovat käytännössä vain erivahvuisia versioita samasta oluesta:Orval poikkeaa oluena luonteeltaan melkoisesti muista trappisteista, mikä johtuu mm. kuivahumaloinnista sekä paikallisen "Brettanomyces"-villihiivan käytöstä kolme viikkoa kestävän kypsytysjakson aikana. Nämä tekevät mausta (tuoreena) kuivan, hieman lambicmaisen happaman ja voimakkaan aromaattisesti humaloidun. Orval ikääntyy hyvin ja muuttaa viisi vuotta oikein säilytettynä luonnettaan makeammaksi, jopa sherrymäiseksi . Erikoisluonteestaan johtuen Orval jakaa (lambicien tapaan) maistajien mielipiteitä hyvin vahvasti: osa ei voi sietää sitä, kun taas osa pitää sitä maailman parhaana oluena.


title: All Apologies

text: All Apologies on grungeyhtye Nirvanan vuonna 1993 julkaistu kappale. Ensimmäisen kerran se julkaistiin vuonna 1993 albumilla In Utero.


title: All Apologies

text:
Kappaleen kirjoitti vuonna 1990 yhtyeen keulahahmo laulaja-kitaristi Kurt Cobain. Hän kirjoitti kappaleen neljä vuotta ennen kuolemaansa ja Nirvanan hajoamista.
Graig Montgomery äänitti ensimmäinen studioversion kappaleesta 1. tammikuuta vuonna 1991 Seattlessa.


title: All Apologies

text: Steve Albini äänitti In Utero -studioversion helmikuussa vuonna 1993 Minnesotassa. Silloin selloa soitti Kera Schaley.


title: All Apologies

text: All Apologies -kappale julkaistiin yhdessä Nirvanan Rape Me -kappaleen kanssa singlenä vuonna 1993. Kappaleesta ei tehty ikinä musiikkivideota, kuten ei myöskään Rape Me kappaleestakaan. Sen sijaan tehtiin promovideo Nirvanan MTV Unplugged -konsertista. Unplugged-versiossa selloa soitti Lori Goldston. Kappale julkaistiin vuonna 1994 Nirvanan MTV Unplugged in New York live-albumilla ja Nirvanan Nirvana-kokoelmalevyllä. Akustinen versio kappaleesta julkaistiin vuonna 2004 Nirvanan With the Lights Out -box-setillä ja vuonna 2005 Nirvanan -kokoelma-albumilla.


title: All Apologies

text: "All Apologies" oli ehdokkaana Grammy Awardseissa vuonna 1995, mutta se hävisi hard rock -yhtye Aerosmithin Crazylle.


title: All Apologies

text: All Apologies -kappaleen on soittanut coverina seuraavat yhtyeet:Single sisältää seuraavat kappaleet


title: Songs from the Superunknown

text: Songs from the Superunknown on Soundgardenin vuonna 1995 julkaisema EP. Se julkaistiin 21. marraskuuta A&M-levy-merkin alla.Levyn musiikki on otettu Soundgardenin CD-ROM:ilta "Alive in the Superunknown".Suurin osa kappaleista on B-puolia ja ennenjulkaisemattomia.Ainoat aiemmin julkaistut kappaleet edellisen albumin "Superunknownin" nimikappale ja saman albumin versiolta , jota ei myydä Yhdysvalloissa kappale "She Like's Surprises". Tämän albumin versiota kappaleesta "Fell On Black Days" käytetään kappaleen musiikki-videossa.Kappale on eri kuin Superunknownin kappale. "Like Suicide" on akustinen versio.


title: Karungin rautatieasema (Ruotsi)

text: Ruotsin puoleinen Karungin rautatieasema (, ) oli rautatieliikennepaikka rataosan nyttemmin lakkautetulla osuudella Morajärvi–Haaparanta. Asema avattiin liikenteelle vuonna 1913, kun rataosuus Lapinjärven asemalta Karunkiin valmistui. Vuonna 1914 avattiin liikenteelle rataosuus , ja Karungista tuli risteysasema vuonna 1915, kun osuus Karunki–Haaparanta valmistui. Ylitornion rata lakkautettiin vuonna 1986 ja purettiin kuusi vuotta myöhemmin. Rataosuus Morajärveltä Karungin kautta Haaparantaan ja siten myös Karungin asema lakkautettiin 8.12.2012 uuden Kainuu–Haaparanta-radan valmistuttua. Rautatieasema sijaitsee 1285 ratakilometrin päässä Tukholman keskusrautatieasemalta.


title: Satusetä

text: Satusetä on puhekielinen nimitys, jolla tarkoitetaan satujen kirjoittajaa ja/tai kertojaa. Nimeä on käytetty usein ainakin seuraavista henkilöistä:


title: Pysäköintialue

text: Pysäköintialue eli paikoitusalue (puhekielessä myös "parkkipaikka"), on lähes kaikkien julkisten palveluiden ja ei-julkistenkin palveluiden alueella sijaitseva, usein asfalttipäällysteinen ja tavallisesti myös päällysteeseen maalatuilla viivoilla pysäköintiruutuihin jaettu alue, jonne voi pysäköidä autonsa. Auton saa pysäköidä vain merkittyihin ruutuihin, osa pysäköintiruuduista (yleensä ruudut lähinnä sisäänkäyntiä) on varattu liikuntaesteisille tai näitä kuljettaville ajoneuvoille. Joskus pysäköintipaikkojen merkintään voidaan ruutujen asemesta tai niiden lisäksi käyttää myös liikennemerkkiä.


title: Pysäköintialue

text: Poliisi voi Suomessa myöntää liikuntaesteiselle henkilölle tai hänen kuljettamistaan tarkoitetulle ajoneuvolle pysäköintiluvan vammaispaikoille.


title: Pysäköintialue

text: Pysäköintipaikoille saa pysäköidä vain rajoitetuksi ajaksi, kuten kahdeksi tunniksi, ja yleisille pysäköintipaikoille yleensä korkeintaan 24 tunniksi. Mikäli pysäköi autonsa omalle paikalleen esimerkiksi kerrostaloasuntonsa pysäköintipaikalle, auto saa olla pysäköitynä rajoittamattoman ajan. Myös joillakin kansainvälisillä alueilla, kuten lentoasemilla, satamissa ja rautatieasemilla on pitkäaikainen pysäköintioikeus. Tällainen on kuitenkin yleensä vain kansainvälisen alueen lähialueilla sijaitsevissa yrityksissä, kuten huoltoasemilla, kioskeilla tai kaupoilla, joissa on useamman päivän maksuton pysäköinti.


title: Pysäköintialue

text: Suurkaupunkien keskustassa ja lentoasemien ja satamien omistamilla paikoitusalueilla on yleensä tulojen lisäämiseksi maksulliset pysäköintipaikat. Maksulliselle paikalle saa jättää autonsa maksua vastaan, ja maksu suoritetaan yleensä lähistöllä sijaitsevaan automaattiin. Rahalla saa pysäköintilipukkeen, joka joko jätetään auton tuulilasin taakse näkyville, tai otetaan mukaan ja jätetään autoon pysäköintikiekko, joka näyttää paljonko aikaa on tilattu ja milloin. Maksullisillakaan paikoilla ei saa pitää autoaan välttämättä pitkää aikaa, ellei pysäköintialueen merkissä ole toisin ilmoitettu. Merkissä yleensä näytetään enimmäispysäköintiaika. Mikäli enimmäisaikaa ei ole ilmoitettu, saa paikalla useimmiten pitää autoaan niin kauan kuin haluaa.


title: Pysäköintialue

text: Koska kaupungeissa ulkosalla ei koskaan ole loputtomasti tilaa autoille, on jouduttu rakentamaan erillisiä halleja, jotka saattavat olla maksullisia tai maksuttomia, useimmiten maksullisia. Pysäköintihalleissa on runsaasti tilaa autoille, ja ne voivat olla monikerroksisia rakennuksia tai kaivettu maan alle, tai molempia. Pysäköintihalleja on suurien suurten ostoskeskusten alueilla, kaupunkien keskustoissa, ostoskeskuksissa ja missä vain, missä pysäköintipaikoista on pulaa.


title: Pysäköintialue

text: Pysäköintiin liittyviä liikennemerkkejä


title: Pennyroyal Tea

text: ”Pennyroyal Tea” on grungeyhtye Nirvanan kappale. Se on yhdeksäs raita yhtyeen vuonna 1993 julkaistulla "In Utero" -albumilla. Se julkaistiin singlenä huhtikuussa 1994, eli samassa kuussa jolloin yhtyeen laulaja Kurt Cobain teki itsemurhan. Single otettiin pois myynnistä Cobainin kuoleman takia. Singlen B-puolena oli kappale ”I Hate Myself And I Want To Die”.


title: Pennyroyal Tea

text: Kurt Cobain kirjoitti kappaleen vuonna 1990 asuessaan yhtyeen rumpali Dave Grohlin kanssa Olympiassa.


title: Pennyroyal Tea

text: ”Pennyroyal Tea” julkaistiin myöhemmin vuonna 1994 live-albumilla "MTV Unplugged In New York" ja vuonna 2002 yhtyeen kokoelmalevyllä "Nirvana". Akustinen sooloversio kappaleesta julkaistiin vuonna 2004 "With the Lights Out" -boksilla ja videona boksin DVD-puolella. Video kuvattiin vuonna 1991.


title: Superunknown

text: Superunknown on Soundgardenin vuonna 1994 ilmestynyt neljäs studio-albumi. Albumi julkaistiin A&M-levymerkin alla 8. maaliskuuta 1994.


title: Superunknown

text: Albumilla kuullaan vaikutteita muun muassa psykedeelisestä rockista ja Beatlesiltä, varsinkin kappaleissa ”Black Hole Sun” ja ”Head Down”.


title: Superunknown

text: Vuonna 2002 "Rolling Stone" -lehti sijoitti albumin 336:nneksi lehden laatimalla listalla "500 kaikkein aikojen parasta albumia".


title: Superunknown

text: ”She Likes Surprises” on vain albumin kansainvälisillä versioilla, eikä sitä löydy albumin yhdysvaltalaisilta versioilta, paitsi 12″ LP-versiolta.


title: Superunknown

text: Kappaleen ”Spoonman” nimen keksi Pearl Jamin Jeff Ament, joka esitti elokuvassa "Singles" (1992) yhtä elokuvassa esiintyvän fiktiivisen yhtyeen jäsentä. Hän teki mahdollisista kappaleiden nimistä listan, jolla oli ”Spoonman”. Chris Cornell sai siitä idean kappaleeseen. ”Spoonmanin” demo-versiota käytetään elokuvassa.


title: Superunknown

text:
Albumille kirjoitettiin kappale ”Flutter Girl”, mutta se ei lopulta päässyt albumille. Kappale päätyi myöhemmin Cornellin soolo-albumille "Euphoria Morning".Albumi
Singlet


title: Love Generation (kappale)

text: "Love Generation" on ranskalaisen artistin Bob Sinclarin kappale, jonka vokaaliosuuksista vastaa The Wailersin Gary Pine. Defected Records julkaisi singlen vuonna 2005. Single oli singlelistan ykkösenä Australiassa, Saksassa, Espanjassa ja Ranskassa.


title: Love Generation (kappale)

text: Kappale on ensimmäinen raita Sinclarin neljänneltä albumilta "Western Dream".


title: Karungin rautatieasema

text: Karungin rautatieasema () oli rautatieasema Suomen rataverkolla rataosalla Tornio–Kolari. Asema sijaitsi nykyisessä Tornion kaupungin Karungin kylässä, silloisessa Karungin kunnassa Tornionjokilaaksossa, 27 kilometrin päässä Tornion rautatieasemalta pohjoiseen.


title: Karungin rautatieasema

text: Karungin rautatieasema otettiin käyttöön vuonna 1923, kun rataosuus Kukkola–Karunki valmistui. Asemalla pysähtyivät kaikki rataosan henkilöjunat aina 1980-luvulle saakka, jolloin lättähattuliikenne päättyi. Liikennepaikka lakkautettiin lopullisesti 2005, joskin ratapiha ja vaihteet oli purettu jo aiemmin.


title: Karungin rautatieasema

text: Karungin asemarakennus rakennettiin alun perin vuonna 1907 asemarakennukseksi Jaatilaan Rovaniemen radalle, josta se siirrettiin vuonna 1922 Karunkiin. Samalla rakennusta laajennettiin. Rakennus purettiin 1970-luvulla ja siirrettiin Tervolaan, jonne se pystytettiin uudelleen metsästysseuran majaksi.


title: Europarlamenttivaalit 2004

text: Vuoden 2004 europarlamenttivaalit järjestettiin Euroopan unionin 25 jäsenmaassa 10.–13. kesäkuuta 2004. Konservatiivit ja kristillisdemokraatit kasvattivat kannatustaan ja paikkamääränsä sosialistien ja sosiaalidemokraattien kustannuksella, ja heistä tuli parlamentin suurin ryhmä.


title: Love Buzz

text: "Love Buzz" on grungeyhtye Nirvanan ensimmäinen single, joka julkaistiin vuoden 1988 marraskuussa. Singlen julkaisi Sub Pop Records.


title: Love Buzz

text: Singlellä on kaksi kappaletta yhtyeen esikoisalbumilta "Bleach". Sitä julkaistiin vain 1000 kappaletta vinyylilevylle. Singlen nimikappale on coverversio hollantilaisen alternative rock -yhtye Shocking Bluen kappaleesta, tosin hieman erilaisilla sanoituksilla. Singlen B-puoleksi piti tulla alun perin kappale "Blandest", mutta se korvattiin "Big Cheese" -kappaleella, joka myös julkaistiin albumilla "Bleach".


title: Love Buzz

text: "Love Buzz" julkaistiin myös vuonna 1989 yhtyeen Blew-EP:llä.


title: Love Buzz

text: "Love Buzzin" B-puolesta "Big Cheese" julkaistiin liveversio "With The Lights Out" -box setin DVD:llä.


title: Love Buzz

text: "Love Buzzia" käytettiin vuonna 1995 elokuvassa "Mad Love".


title: Love Buzz

text: "Love Buzz" julkaistiin myös vuonna 1994 Nirvanan "Live! Tonight! Sold Out!!" -VHS-kasetilla. Tämä versio nauhoitettiin livenä 19. lokakuuta 1991, Dallasissa, Texasissa.


title: Riian kansainvälinen lentoasema

text: Riian kansainvälinen lentoasema rakennettiin Skulteen vuonna 1973. Se sijaitsee Mārupen kunnassa Latviassa, noin 13 kilometriä Riian keskustasta lounaaseen, ja se on Baltian maiden suurin lentoasema. Lentoasema toimii myös airBalticin kotikenttänä.


title: Riian kansainvälinen lentoasema

text: Lentoasema kunnostettiin ja nykyaikaistettiin vuonna 2001 eli samana vuonna, kun kaupunki täytti 800 vuotta. Maaliskuussa 2007 avattiin uusi eteläinen terminaali. Kiitotien pidentämistyöt valmistuivat lokakuussa 2008, ja suurempienkin koneiden, kuten Airbus A340 sekä Boeing 747, 757, 767 ja 777, on nyt mahdollista laskeutua kentälle. Vuotuiset matkustajamäärät ovat kasvaneet vuodesta 1993 (310 000 matkustajaa) yli neljään miljoonaan vuonna 2009. Riian kansainvälisestä lentoasemasta on tullut Baltian suurin lentoasema, ja suunnitelmissa on myös avata vielä uusi terminaali, jolloin lentoasema pystyisi käsittelemään kymmenen miljoonaa matkustajaa vuosittain. Vuonna 2010 lentoasema sai palkinnon parhaasta alle viisi miljoonaa matkustajaa vuodessa käsittelevästä lentoasemasta.


title: Riian kansainvälinen lentoasema

text: Lentoasemalla on yksi 3 200 metriä pitkä kiitotie (18/36).


title: Riian kansainvälinen lentoasema

text: Riiasta on talvikaudella 2017–2018 suoria lentoja yhteensä 74 kohteeseen. Lentoasemalle lentävät yhtiöt ovat:


title: Luettelo teknologiakeskuksista

text: Tämä on luettelo teknologiakeskuksista ja tiedepuistoista. Teknologiakeskus on erityisesti alkaville teknologiaa kehittäville yrityksille suunnattu alueellinen palvelujen keskittymä. Teknologiakeskus vuokraa erilaisia toimitiloja sekä antaa yrityshautomo- ja kehityspalveluja yrityksille. Se on yleensä itsekin yritysmuotoinen, mutta usein ainakin perustamisvaiheessa toimii pääasiassa julkisella rahoituksella. Teknologiakeskus on myös yleisnimitys tieto-, innovaatio- ja teknologiapohjaisten yritysten sekä tutkimus- ja koulutuslaitosten muodostamalle alueelliselle keskittymälle.


title: Luettelo teknologiakeskuksista

text: Alavus Fasadi on Alavuden kaupungissa sijaitseva julkisivurakentamisen teknologiakeskus, joka valmistui 1. huhtikuuta 2006. Fasadiin kerätään rakennusteollisuutta palvelevia tutkimus-, kehitys- sekä koulutusyksikköjä. Fasadi on alueellaan merkittävä maamerkki, jonka läheisyyteen nousee uusi asuntoalue.


title: Luettelo teknologiakeskuksista

text: Hermian tiedepuisto sijaitsee Tampereen teknillisen yliopiston välittömässä läheisyydessä.


title: Luettelo teknologiakeskuksista

text: Oulu Innovation ei ole sananmukaisesti teknologiakeskus, mutta muodostaa sellaisen yhdessä Technopoliksen ja Technopolis Ventures Oulutechin kanssa.


title: Luettelo teknologiakeskuksista

text: Technopolis tarjoaa tilat ja sen suurelta osin omistama Technopolis Ventures Oulutech tarjoaa hautomopalvelut. Pääosin Oulun kaupungin omistama Oulu Innovation toteuttaa kehityspalvelut. Technopolis on osakkaana myös Oulu Innovationissa.


title: Luettelo teknologiakeskuksista

text: Raahen Seudun Teknologiakeskus Oy:n (RSTK) Steelpolis aloitti toimintansa osakeyhtiömuodossa vuonna 2004. Se on keskittynyt terästen materiaaliosaamiseen ja raskaaseen konepajateollisuuteen. Steelpolis (Raahen osaamiskeskus) kuuluu Osaamiskeskusohjelmassa Meriklusteriin. RSTK on TEKELin jäsen.


title: Luettelo teknologiakeskuksista

text: Teknologiakeskus TechVilla on Hyvinkäällä toimiva kehitysyhtiö. TechVilla on TEKELin jäsen ja kuuluu Teknologiakeskusten verkostoon.


title: Luettelo teknologiakeskuksista

text: Joensuussa toimii Joensuun Tiedepuisto Oy.


title: Luettelo teknologiakeskuksista

text: Miktech Oy, innovaatio- ja teknologiakeskus Mikkelissä, edistää tutkimustoiminnan ja elinkeinoelämän toimintaedellytyksiä Etelä-Savossa.


title: Luettelo teknologiakeskuksista

text: Australia


title: Aneurysm

text: Aneurysm on grungeyhtye Nirvanan vuonna 1996 julkaistu live-single, joka julkaistiin myös albumilla "From the Muddy Banks of the Wishkah". Kappaleen on sanoittanut Nirvanan laulaja Kurt Cobain. Yleisimpien arvelujen mukaan kappale kertoo heroiinin piikittämisestä. Tähän ei kuitenkaan ole koskaan saatu varmennusta.


title: Jaakko Rauramo

text: Jaakko Kaarle Mauno Rauramo (s. 27. marraskuuta 1941 Helsinki) on diplomi-insinööri ja vuorineuvos. Hän on ollut Sanoma Osakeyhtiön toimitusjohtaja vuosina 1984–1999 ja hallituksen puheenjohtaja 1999–2001 sekä Sanoman (ent. SanomaWSOY) hallituksen puheenjohtaja 2001–2013. Rauramo on ollut yhtiön palveluksessa vuodesta 1966 lähtien.


title: Valkeajärvi (Ruotsi)

text: Valkeajärvi () on kylä Kainuun kunnassa Norrbottenin läänissä Pohjois-Ruotsissa. Kylä sijaitsee 24 kilometriä pohjoiseen Kainuun taajamasta (ruots. "Kalix"). Kylä syntyi Valkeajärven rautatieaseman ympärille 1910, kun Haaparannan rataa rakennettiin. Valkeajärven asema toimi Kainuun tehtaiden kuormaus- ja purkauspaikkana keskellä erämaata, sillä strategisista syistä rautatie rakennettiin sisämaahan. Kun rataosuus Morajärvi–Kainuu–Karlsborgsbruk valmistui 1960-luvulla, väheni Valkeajärven kautta kulkeva tavaraliikenne lähes olemattomiin ja samalla kylän asukasluku laski.


title: You Know You’re Right

text: You Know You’re Right on grunge-yhtye Nirvanan vuonna 2002 postuumisti ilmestynyt ennenjulkaisematon single.


title: You Know You’re Right

text: "You Know You’re Right" -kappaleen kirjoitti vuonna 1993 Nirvanan keulahahmo Kurt Cobain. Yhtye esitti kappaleen ensimmäisen ja ainoan kerran livenä samana vuonna 23. lokakuuta Chicagossa, mutta myöhemmin Cobain kielsi koko kappaleen olemassaolon. Kappaleen esitti livenä Cobainin vaimon Courtney Loven yhtye Hole MTV Unplugged -keikalla vuonna 1995. Kappaleesta äänitettiin studioversio 30. tammikuuta 1994 Robert Lang -nimisellä studiolla Seattlessa, ja se on luultavasti Nirvanan viimeinen studiossa äänitetty kappale.


title: You Know You’re Right

text: Kappale julkaistiin vuonna 2002 "Nirvana"-albumilla ja siitä tehtiin single ja musiikkivideo. Se oli Billboard Hot 100 -singlelistalla sijalla 45.


title: You Know You’re Right

text: Kappaleen akustinen demoversio julkaistiin vuonna 2004 yhtyeen "With the Lights Out" -box-setillä ja vuonna 2005 "" -kokoelma-albumilla.


title: You Know You’re Right

text: Holen lisäksi kappaleesta ovat esittäneet coverversioita seuraavat yhtyeet:


title: Hunted Down

text: Hunted Down on Soundgardenin vuonna 1987 julkaistu single. Single on EP:ltä Screaming Life. Singlen B-puolena on kappale "Nothing To Say". Myöhemmin kappale julkaistiin Soundgardenin kokoelmalla A-Sides. Tästä 500 kopion sinisestä vinyylistä on tullut keräilyharvinaisuus.


title: Candy / Molly’s Lips

text: Candy/Molly’s Lips on yhdysvaltalaisten rockyhtyeiden Nirvanan ja Fluidin syyskuussa vuonna 1991 julkaistu single. Single julkaistiin vinyylinä ja "halkaisu-singlenä" Kappaleen "Candy" esittää Fluid ja "Molly's Lipsin" esittää Nirvana. Molly's Lips on alun perin skotlantilaisen The Vaselines -yhtyeen kappale.


title: Candy / Molly’s Lips

text: Candy julkaistiin vuonna 1990 Fluid-yhtyeen EP-albumilla "Glue". EP julkaistiin myös vuonna 1993 CD:nä yhtyeen vuoden 1989 albumin "Roadmouth"in kanssa.


title: Candy / Molly’s Lips

text: Molly's Lips nauhoitettiin 9. helmikuuta vuonna 1990. Sen julkaisi Nirvanan ensimmäinen levy-yhtiö Sub Pop Records. Se julkaistiin albumilla Incesticide vuonna 1992. Hormoaning-EP:llä se julkaistiin samanlaisena versiona kuin Incesticide-albumilla. Siitä julkaistiin myös vinyyliversio Brasiliaan.


title: Candy / Molly’s Lips

text:
Nirvana esitti Molly’s Lipsin lähes joka keikallaan vuosina 1989–1993.
Yhtyeen keulahahmo Kurt Cobain lauloi Molly's Lips kappaleen Readingissä "Reading Festivaaleilla" vuonna 1991 The Vaselines -yhtyeen Eugene Kellyn kanssa duettona.


title: Candy / Molly’s Lips

text: Studioversio kappaleesta nauhoitettiin John Peelin kanssa vuonna 1990 Lontoossa, Englannissa. Se julkaistiin sitten ensimmäisen yhtyeen EP-levyllä Hormoaningilla vuonna 1992. Samanlainen versio kappaleesta julkaistiin yhtyeen Incesticide-kokoelma-albumilla. Vielä kolmannen studioversio julkaistiin promo-singlenä Brasiliaan.


title: Valkeajärven rautatieasema

text: Valkeajärven rautatieasema (, ) oli rautatieasema Ruotsin rataverkolla Valkeajärven kylässä Kainuun kunnassa rataosan nyttemmin lakkautetulla osuudella Morajärvi–Haaparanta. Rautatieasema sijaitsee 1247 ratakilometrin päässä Tukholman keskusrautatieasemalta ja noin 25 kilometrin päässä Perämeren rannikolla sijaitsevasta Kainuun taajamasta.


title: Valkeajärven rautatieasema

text: Valkeajärven rautatieasema sijaitsee keskellä lähes asumatonta erämaata. Kun rautatietä Bodenista Haaparantaan rakennettiin 1900-luvun alussa, se linjattiin strategisista syistä sisämaahan. Rautatien rakentamisen myötä syntyi myös Valkeajärven kylä, sillä asemasta tuli tärkeä Kainuun tavaraliikenteen kuormauspaikka. Liikenteen kukoistuskausi jatkui aina vuoteen 1961, jolloin sivurata Morajärvi–Kainuu–Karlsborgsbruk valmistui. Tuolloin Kainuun tavaraliikenne siirtyi Karlsborgsbrukin ratapihalle ja Valkeajärvi menetti merkityksensä kuormausasemana. Henkilöliikenne lakkautettiin 1990-luvun alussa. Rataosuus Morajärveltä Karungin kautta Haaparantaan ja siten myös Valkeajärven asema lakkautettiin 8.12.2012 uuden Kainuu–Haaparanta-radan valmistuttua.


title: Valkeajärven rautatieasema

text: Asemarakennus on kunnostettu EU-tuen avulla.


title: Flower (Soundgardenin kappale)

text: Flower on Soundgardenin vuonna 1989 julkaisema single. "Flower" löytyy albumilta Ultramega OK sekä "Flower EP":ltä.


title: Flower (Soundgardenin kappale)

text: Kappaleet "Flower" ja "Head Injury" ovat Ultramega OK -albumilta ja kappale "Toy Box" julkaistiin ensi kerran tällä singlellä. Tosin se oli jo nauhoitettu Screaming Lifen nauhoitusten aikana.


title: Kuivahumalointi

text: Kuivahumaloinnissa () humalaa lisätään olutvierteeseen sen jäähdyttyä – joko ennen pääkäymistä tai sen jälkeen. Jälkimmäinen on suositumpi tapa, koska ennen pääkäymistä lisättäessä käymisen tuottama hiilidioksidi vie osan aromeista mukanaan, ja humalaa täytyy käyttää enemmän.


title: Kuivahumalointi

text: Koska vierre ei enää kiehu, humalasta ei kuivahumaloinnissa irtoa siihen oluen katkeruutta lisääviä alfahappoja, mutta se tuo olueen tuoretta humalan aromia. Kuivahumaloinnissa käytetäänkin usein matalan alfahappopitoisuuden humalalajikkeita.


title: Loud Love

text: Loud Love on Soundgardenin vuonna 1989 julkaisema, yhtyeen järjestyksessä kolmas single. "Loud Love" -kappaletta käytettiin myös "Loudest Love" -EP:n runkona. Jason Everman näkyy joissain singlen kuvissa ja kappaleen musiikkivideossa , mutta ei soita tällä nauhoitteella.


title: Loud Love

text: Audioslave on soittanut kappaleen muutamia kertoja ja se löytyy yhtyeen "Live in Cuba" -DVD:n rajoitetun painoksen mukana tulleella bonus-cd:llä "AOL Sessions".


title: Iberian kuningaskunta

text: Iberia () oli muinaisten kreikkalaisten ja roomalaisten antama nimi georgialaiselle Kartlin kuningaskunnalle (300-luku eaa.–400-luku), joka käsitti suurin piirtein nykyisen Georgian itäiset ja eteläiset osat. Nimityksiä "Kaukasian Iberia" tai "Itäinen Iberia" voidaan käyttää erottamaan valtio Iberian niemimaasta, jolla nykyiset Espanja ja Portugali sijaitsevat.


title: Iberian kuningaskunta

text: Kaukasian Iberia loi pohjan Georgialle valtiona ja muodosti nykyisten georgialaisten ytimen. Alueen ja sen kansan suhdetta läntiseen Iberiaan tai nimen alkuperää ei tällä hetkellä tunneta. Varsinkin alueen varhaisista ajoista kertovat tekstit ovat epäluotettavia, ja niihin tulee suhtautua varauksin.


title: Iberian kuningaskunta

text: Antiikin kirjoittajat kutsuivat aluetta asuttavia heimoja kollektiivisella nimityksellä iberialaiset. Paikalliset kutsuivat maataan Kartliksi, myyttisen Kartlos-päällikön mukaan. Useiden klassisten historioitsijoiden mainitsemilla muskheilla ja Herodotoksen mainitsemilla Saspereilla saattoi olla keskeinen rooli alueen heimojen yhdistämisessä. Sana "Iberia" on saattanut tulla sasper-heimon nimestä ("Saspers" >"Speri" >"Hberi" >"Iberi"). Muskhit olivat vaeltaneet hitaasti koilliseen muodostaen asutuskeskuksia – heidän pääpaikkansa oli Iberian tuleva pääkaupunki Mtskheta.


title: Iberian kuningaskunta

text: Keskiaikainen georgialainen lähde "Moktsevaj Kartlisaj" ("Kartlin kääntyminen") kertoo myös Azosta ja hänen kansastaan, jotka tulivat "Arian-Kartlista", proto-iberialaisten persialaisen Akamenidien hallitsijasuvun Persian valtakunnan kaatumiseen saakka hallitsemasta alkukodista, asettuakseen paikalle, johon Mtskheta perustettiin. Toinen georgialainen kronikka "Kartlis tskhovreba" ("Kartlin historia") väittää Azon olleen Aleksanteri Suuren upseeri, joka tappoi paikallisen hallitsijaperheen valloittaen alueen, kunnes hänet voitti 300-luvun eaa. lopussa prinssi Parnavaz I, paikallinen päällikkö.


title: Iberian kuningaskunta

text: Valtataistelun voittaneesta Parnavazista tuli (mahdollisesti) Iberian ensimmäinen kuningas (n. 302 eaa.–237 eaa.). Hän torjui ulkopuolisen hyökkäyksen ja valloitti suuren osan naapurialueista, kuten länsigeorgialaisen Kolkhiksen valtion (myöhemmin Egrisi), ja varmisti Seleukidien tunnustuksen uudelle valtiolleen. Parnavaz keskittyi nyt legendan mukaan hallinnollisen järjestelmän, uskonnon ja georgian aakkosten kehittämiseen. Hänen seuraajansa onnistuivat saamaan haltuunsa Kaukasuksen vuoristosolia, joista Darial oli tärkein.


title: Iberian kuningaskunta

text: Hyvinvoinnin aikakautta seurasivat kuitenkin sodat, Iberian joutuessa puolustamaan alueitaan ulkopuolisia hyökkäyksiä vastaan. Iberia menetti osan eteläisistä provinsseistaan Armenialle, ja Kolkhiksen alueet muodostivat erillisiä prinssikuntia. 100-luvulla eaa. Parnavaziani-kuningas Parnadžomin syrjäyttivät hänen omat alamaisensa, ja kruunu annettiin armenialaiselle Aršak-prinssille, joka nousi valtaistuimelle vuonna 93 eaa. ja perusti Aršakidien dynastian.


title: Iberian kuningaskunta

text: Läheiset suhteet Armeniaan toivat maahan roomalaisen, Armenian ja Mithridates VI:n kanssa sodassa olleen kenraali Pompeiuksen hyökkäyksen vuonna 65 eaa. Rooma ei kuitenkaan vakiinnuttanut valtaansa Iberiassa. 19 vuotta myöhemmin (vuonna 36 eaa.) roomalaiset marssivat jälleen Iberiaan pakottaen kuningas Parnavaz II:n liittymään heidän kampanjaansa Albaniaa vastaan.


title: Iberian kuningaskunta

text: Seuraavan kahden vuosisadan aikana Rooman vaikutusvalta alueella jatkui, mutta kuningas Parsman II:n hallintokauteen mennessä (116–132) Iberia oli saanut entistä valtaansa takaisin. Suhteet Parsman II:n ja Rooman keisari Hadrianuksen välillä olivat kireät, vaikka Hadrianuksen on sanottu yrittäneen rauhoitella Parsmania. Kuitenkin vasta Hadrianuksen seuraajan Antoninus Piuksen kaudella suhteet paranivat niin paljon, että Parsmanin on jopa kerrottu käyneen Roomassa, jossa Dio Cassius raportoi hänen kunniakseen pystytetystä patsaasta. Tämä kausi toi Iberian poliittiseen asemaan suuren muutoksen Rooman tunnustaessa Iberian liittolaisekseen vasallivaltion sijaan. Iberia piti statuksensa keisarikunnan ja parthialaisten välisistä vihamielisyyksistä huolimatta.


title: Iberian kuningaskunta

text: Sassanidien valtion perustaminen vuonna 224 oli Iberian tulevaisuuden kannalta ratkaiseva tapahtuma. Korvaamalla heikon Parthian vahvalla keskushallinnolla sassanidit käänsivät Iberian poliittisen suunnan pois Roomasta. Iberiasta tuli sassanidien vasalli Sapor I:n aikana (241–272). Kahden valtion väliset suhteet ovat ilmeisesti olleet aluksi ystävällismieliset; Iberia osallistui Persian sotaretkiin Roomaa vastaan ja maan kuningas Amazasp III (260–265) oli korkeassa asemassa sassanidien valtakunnassa, ei vasallina. Sassanidien aggressiivisuus tuli kuitenkin esille zarathustralaisuuden, joka oli todennäköisesti levinnyt Iberiaan 260–290-lukujen välillä, levittämisessä. Nisbisin rauhassa vuonna 298 Rooman valta alueella kuitenkin tunnustettiin, kuten myös Iberian Khosroidien dynastian ensimmäisen kuninkaan Mirian III:n hallinto. Itä-Rooman valta osoittautuikin ratkaisevaksi, sillä Mirian ja Iberian johtavat aateliset kääntyivät kristinuskoon vuoden 317 aikoihin. Tapahtuma liittyy vuodesta 303 alueella saarnanneen kappadokialaisen naisen, Pyhän Ninon lähetysretkeen.


title: Iberian kuningaskunta

text: Yhteisestä uskonnosta tuli myöhemmin vahva side Georgian ja Rooman, sittemmin Bysantin välille ja sillä oli merkittävä vaikutus alueen kulttuuriin ja yhteiskuntaan. Keisari Julianuksen kuoltua sotaretkensä aikana Persiassa vuonna 363 Rooma kuitenkin luovutti vallan Iberiasta Persialle, ja kuningas Varaz-Bakur I:stä (363–365) tuli Persian vasalli. Vaikka myöhempi hallitsija Parsman IV (406–409) onnistui palauttamaan maansa autonomisen aseman ja lopetti veron maksamisen Persialle, sassanidin pääsivät voitolle ja nimittivät alueelle käskynhaltijan. Virasta tuli myöhemmin perinnöllinen Kvemo Kartlissa ja käskynhaltijan hallitsemasta alueesta tuli Persian vaikutusvallan leviämisen keskus. Sassanidit edistivät alueella zarathustralaisuutta ja 400-luvun puolivälissä siitä tuli kristinuskon rinnalle Itä-Georgiassa toinen virallinen uskonto. Georgialaisten käännyttämisyritykset eivät kuitenkaan yleisesti onnistuneet.


title: Iberian kuningaskunta

text: Iberian kuningas Vakhtang I:n valtakauden (447–502) alkuosa oli kuningaskunnan uudelleennousun aikaa. Persialaisten entinen vasalli Vakhtang varmisti Iberian pohjoiset rajat tuomalla vuoriston asukkaat valtansa alle ja otti hallintaansa viereiset länsi- ja etelägeorgialaiset alueet. Hän perusti itsenäisen patriarkaatin Mtskhetaan ja teki Tbilisistä pääkaupunkinsa. Vuonna 482 hän johti kansannousua Persiaa vastaan. Epätoivoinen itsenäisyyssota kesti kahdenkymmenen vuoden ajan, mutta saamatta Bysantin tukea Vakhtang kaatui taistelussa vuonna 502.


title: Iberian kuningaskunta

text: Jatkuva kilpailu Bysantin ja Persian välillä ylivallasta Kaukasuksella ja georgialaisten seuraava kansannousu Gurgenin hallinnassa vuonna 523 johtivat traagisiin seurauksiin Iberialle. Nyt maan kuninkaalla oli vain nimellistä valtaa maan ollessa käytännössä täysin persialaisten hallussa. Vuonna 580 Hormizd IV (578–590) lakkautti monarkian kuningas Bakur III:n kuoleman jälkeen, ja Iberiasta tuli persialainen kuvernöörin ("marzpan") hallitsema provinssi. Vuonna 582 georgialaiset aateliset yrittivät saada Bysantin keisari Maurikiosta herättämään Iberia uudelleen henkiin, mutta vuonna 591 Bysantti ja Persia sopivat Iberian jaosta; Tbilisi tuli Persian haltuun ja Mtskhetaa hallitsi Bysantti.


title: Iberian kuningaskunta

text: 600-luvun alussa rauha Bysantin ja Persian välillä romahti. Iberian prinssi Stepanoz I (n. 590–627) päätti vuonna 607 yhdistää voimansa Persian kanssa yhdistääkseen Iberian alueet, missä hän näytti onnistuneenkin. Keisari Herakleioksen hyökkäykset vuosina 627 ja 628 toivat kuitenkin voiton Bysantille ja varmistivat Bysantin vallan Länsi- ja Itä-Georgiassa arabien hyökkäykseen asti.


title: Iberian kuningaskunta

text: Arabit saapuivat Iberiaan noin vuonna 645 ja pakottivat sen prinssin, Stepanoz II:n (637]]–n. 650) hylkäämään liittolaisuutensa Bysantille ja tunnustamaan Kalifin valta. Iberiasta tuli nyt vasalli arabeille ja emiiri asettui Tbilisiin noin vuonna 653. 800-luvun alussa eristavi (ruhtinas) Ašot I (813–830) uudesta Bagrationi-dynastiasta käytti arabien hallinnon heikkenemistä hyväkseen ja teki itsestään Iberian perinnöllisen prinssin (Bysantissa "kouropalates"). Hänen seuraajansa Adarnase II, virallisesti Bysantin vasalli, kruunattiin georgialaisten kuninkaaksi vuonna 888. Hänen jälkeläisensä Bagrat III (975–1014) yhdisti alueen eri ruhtinaskunnat yhdeksi Georgian valtioksi.


title: Iberian kuningaskunta

text: Iberian/Pyreneiden niemimaan asukkaiden ja Kaukasuksen iberialaisten samanlainen nimi on johtanut ideaan jonkinlaisesta sukulaisuudesta näiden alueiden asukkaiden välillä. Ajatuksen on esittänyt moni antiikin ja keskiajan kirjailija, vaikka nämä olivatkin erimielisiä kyseisten kansojen alkuperästä. Teoria näyttää olleen suosittu keskiajan Georgiassa, jossa tunnettu uskonnollinen kirjailija Giorgi Mtatsmindeli (1009–1065) kirjoitti joidenkin georgialaisten aatelisten halusta käydä Pyreneiden niemimaalla tutustumassa "lännen georgialaisiin".


title: Manasin kansainvälinen lentoasema

text: Manasin kansainvälinen lentoasema (IATA: FRU, ICAO: UAFM) on lentoasema Kirgisiassa. Se sijaitsee 23 kilometriä Biškekistä luoteeseen. Kentän kiitotien pituus on 4 200 metriä.


title: Manasin kansainvälinen lentoasema

text: Manasin kansainvälinen lentoasema avattiin vuonna 1974.


title: Yamaha Nouvo

text: Yamaha Nouvo AT115 Automatic on suosittu automaattiskootteri Thaimaan ja muiden Aasian ASEAN-maiden markkinoilla. Sen ensiversio julkaistiin huhtikuussa 2002. Alkuperäinen malli ei heti saavuttanut suosiota paikallisten keskuudessa, mutta Nouvo on ollut länsituristien ja expattien suosima alusta alkaen automaattivaihteiden ja tilavan runkomitoituksensa ansiosta. Myöhemmät malliversiot, kuten Nouvo Cyber Gangster ja Nouvo MX, kosiskelivat nuorison suosiota aggressiivisella muotoilullaan ja kirkkailla tarroilla, sekä suurella lisävarusteiden valikoimalla. Erityisesti haluttuja olivat hiilikuitu-näköisosat ja värimetalleista tehdyt jalkatapit, kahvat, sekä tuulettimen kotelot. Pyörään tehtiin myös viriosia, jopa sivuvaunuja oli saatavilla. Yamahan mainoskampanja oli myös ennennäkemätön laajuudessaan - keulakuvana pop-tähti Sek Loso. Yamahan menestyksen innoittamana myös muilta valmistajilta, kuten Hondalta ja Suzukilta, on tullut vastaavat variaattorimallit Thaimaan markkinoille. Nämä skootterit ovat paikallisen mittapuun mukaan kalliita, ja ne voidaankin nähdä uuden nuorisosukupolven statussymboleina, "statementtina" - pesäerona vanhaan vaihdevälitteisiin moottoripyöriin ja skoottereihin verrattuna.


title: Yamaha Nouvo

text: "Nouvo"-mallinimi on johdannos ranskan sanasta "nouveau" (uusi), ja se lausutaan [nuvoo].


title: Kauklahden rautatieasema

text: Kauklahden rautatieasema (, , ratakm 24+277) on lähijunien asema Espoon Kauklahdessa Masalan ja Espoon asemien välissä. Asemalla on kolme raidetta: raiteelta yksi liikennöidään Kirkkonummen suuntaan ja raiteelta kaksi Espoon suuntaan. E-juna liikennöi raiteilta 2 ja 3. Asemalla on myös R-kioski, asematunneli ja asemarakennus, jossa nykyään toimii antiikkiliike. Aseman itäpäässä sijaitsi Espoon viimeinen tasoristeys. Se suljettiin yleisöltä 4. kesäkuuta 2009 ja sen korvaava alikulku valmistui vuonna 2010.


title: Kauklahden rautatieasema

text: Kauklahden asemarakennuksen, joka edustaa tyyliltään kansallisromantiikkaa, suunnitteli arkkitehti Bruno Granholm ja se valmistui vuonna 1903. Asemarakennus on säilynyt alkuperäisen kokoisena, mutta joitakin yksityiskohtia sen ulkomuodossa on muutettu. Samoin piirustuksin rakennettiin myös Kirkkonummen rautatieasema. Rautatieasema toi mukanaan jo ennestään vilkkaaseen maaseutukylään tiilitehtaiden rinnalle sinkkivalko- ja lasitehtaat, jotka olivat toiminnassa toiseen maailmansotaan saakka.


title: Kauklahden rautatieasema

text: Vuosina 1944–1956 Kauklahden asema oli raja-asema, sillä se sijaitsi lähellä Porkkalan vuokra-alueen rajaa. Vuonna 1947 saatiin aikaan sopimus, jonka mukaan Helsingin ja Turun välillä liikennöivät matkustajajunat saivat kulkea alueen läpi. Kauklahdessa samoin kuin vuokra-alueen toisella puolella sijainneella Tähtelän rautatieasemalla junat joutuivat pysähtymään noin puoleksi tunniksi, ja niihin vaihdettiin läpikulun ajaksi neuvostoliittolainen veturi ja vaunujen ikkunaluukut suljettiin, jotta matkustajat eivät näkisi vuokra-alueelle. Lisäksi vaunuihin nousivat neuvostoliittolaiset sotilaspoliisit valvomaan järjestystä kauttakulun ajaksi. Helsingistä lähteneet paikallisjunat kuitenkin kulkivat vielä lähempänä vuokra-alueen rajaa sijainneelle Luoman rautatieasemalle saakka.


title: Kauklahden rautatieasema

text: Porkkalan vuokra-alueen palautuksen jälkeen Kauklahden aseman merkitys väheni, koska paikallisjunat eivät enää yöpyneet siellä, ja asemalla sijainnut veturitalli purettiin 1960-luvun lopulla. Kauklahden ratapihaa uusittiin vuonna 1993, kun sinne rakennettiin alikulkutunneli ja uudet laiturit. Lipunmyynti Kauklahden asemalla lopetettiin vuonna 1997. E-junien pääteasema siirrettiin Espoosta Kauklahteen vuonna 2007. Museovirasto on luokitellut Kauklahden asema-alueen valtakunnallisesti merkittäväksi suojelukohteeksi.Kirkkonummelle liikennöidään raiteelta 1 ja Helsinkiin raiteelta 2 (muutamat E- ja U-junat lähtevät tosin raiteelta 3).


title: Elle Fanning

text: Mary Elle Fanning (s. 9. huhtikuuta 1998 Conyers, Georgia) on yhdysvaltalainen näyttelijä. Hänet tunnetaan muun muassa rooleistaan elokuvissa "Somewhere" (2010) ja "Super 8" (2011).


title: Elle Fanning

text: Fanningin vanhemmat ovat tennispelaaja Heather Joy Arrington ja entinen baseball-pelaaja Steve Fanning, joka nykyisin työskentelee elektroniikkaliikkeessä. Näyttelijä Dakota Fanning on hänen isosiskonsa. Fanning asuu nykyään perheineen Los Angelesissa. Hän oli kotiopetuksessa viidennelle luokalle asti ja siirtyi sen jälkeen julkiseen Campbell Hall Schooliin, jota myös hänen isosiskonsa kävi.


title: Elle Fanning

text: Fanning aloitti näyttelemisen vuonna 2001 ollessaan kahden vuoden ja 11 kuukauden ikäinen. Hänen isosiskonsa Dakota oli valittu elokuvaan "Minä olen Sam", esittämään Lucy Diamond Dawsonia. Kun Lucysta tarvittiin nuorempaa versiota, nuorempi Fanning oli automaattinen valinta tähän rooliin.


title: Elle Fanning

text: "Minä olen Sam" -elokuvan jälkeen Fanning esitti jälleen takaumassa Dakotan nuorta roolihahmoa Steven Spielbergin televisiosarjassa "Taken". Vuonna 2003 Fanning sai ensimmäisen ison roolinsa Eddie Murphyn tähdittämässä elokuvassa "Isi hoitaa", jossa hän esitti Jamie-nimistä pikkutyttöä.


title: Elle Fanning

text: Tämän jälkeen Fanning sai satunnaisia rooleja mm. televisiosarjoista "Amyn lailla" ja "".


title: Elle Fanning

text: Vuonna 2004 Fanning sai roolin Kim Basingerin ja Jeff Bridgesin tähdittämästä elokuvasta "Oven takana". Hän näytteli tyttöä, jolla oli pakkomielle kuolleista veljistään. Kriitikoiden mielestä Ellellä oli enemmän karismaa kuin isosiskollaan Dakotalla.


title: Elle Fanning

text: Loppuvuodesta Fanning jatkoi kotikouluaan, näytteli yhdessä "in" jaksossa ja pääsi pieneen rooliin elokuvassa "I Want Someone to Eat Cheese With". Samana vuonna Fanning oli myös useiden lehtien mallina Bitty Baby Dollseista kukkaistyttöasuihin. Valkokangasurallaan hän eteni viidenteen elokuvaansa, "Ystäväni Winn-Dixieen", jossa Fanning näytteli yhtä päähenkilön ystävistä.


title: Elle Fanning

text: Fanning vietti kuukauden Australian Melbournessa vuonna 2005 äitinsä, isoäitinsä ja isosiskonsa kanssa, missä Elle ja Dakota kuvasivat elokuvaa "Lotta ystäväni". Elle esitti Dakotan näyttelemän hahmon tulevaisuuden lapsenlasta, mutta hänen kohtauksensa poistettiin leikkausvaiheessa.


title: Elle Fanning

text: Vuonna 2006 Fanning palasi Yhdysvaltoihin ja uusiin rooleihin. Hän näytteli Brad Pittin ja Cate Blanchettin tytärtä elokuvassa "Babel". Fanning teki myös roolin elokuvassa "Déjà Vu" sekä pari televisioesiintymistä. Vuonna 2006 elokuvateattereihin tuli myös uusintaversio vuoden 1988 animaatioelokuvasta "Naapurini Totoro", jossa Fanning ääninäytteli toista päähenkilöä, Meitä.


title: Elle Fanning

text: Vuonna 2008 ensi-iltansa saaneessa, Oscar-ehdokkaana olleessa elokuvassa "Benjamin Buttonin uskomaton elämä" Fanning esitti sivuroolissa nuorta Daisyä. Vuonna 2010 hän sai hyvät arvostelut Sofia Coppolan elokuvasta "Somewhere". Seuraavan vuoden elokuvasta "Super 8" hän sai uransa tähän mennessä parhaat arvostelut. Fanningin seuraava elokuva "Koti eläintarhassa" (2011) oli yleisömenestys. Samana vuonna valmistui myös Francis Ford Coppolan kauhuelokuva "Twixt". Vuoden 2014 jättimenestykseksi nousseessa Disney-elokuvassa "Maleficent – Pahatar" Fanning esitti prinsessa Auroraa. Pahatarta näytteli Angelina Jolie.


title: Halonen (kauppaketju)

text: Halonen ("Veljekset Halonen Oy") on suomalainen muotitavarataloketju, jolla on parikymmentä toimipistettä Suomessa, suurimpien kaupunkien keskustoissa sekä kauppakeskuksissa. Halonen pyrkii myymään kohtuuhintaisia hyvälaatuisia vaatteita kaikenkokoisille ja -ikäisille.


title: Halonen (kauppaketju)

text: Veljekset Halonen Oy on perustettu vuonna 1932. Sen sisaryhtiö on Kuopioon sijoittunut ja Itä-Suomessa toimiva Oy Carlson. Halosen pääkonttori sijaitsee Helsingissä, ja se työllistää noin 400 henkilöä. Liikevaihtoa lokakuussa 2013 päättyneellä tilikaudella kertyi 53 miljoonaa euroa, ja se on ollut samalla tasolla koko 2000-luvun. Toimitusjohtajana toimii Pekka Halonen.Helsingin Yrittäjät ry valitsi Veljekset Halosen vuoden 2008 helsinkiläiseksi yritykseksi.


title: Halonen (kauppaketju)

text: Oikeutta eläimille -yhdistys aloitti kampanjan yhtiön turkissomistemyyntiä vastaan vuonna 2004. Turkismyyntiä vastustavat aktivistit ovat osoittaneet mieltä useissa kaupungeissa Halosen liikkeiden edessä.


title: Halonen (kauppaketju)

text: Helmikuussa 2007 Oikeutta eläimille -yhdistyksen aktivistit ja kampanjavastaavat tuomittiin Helsingin käräjäoikeudessa 60–65 päiväsakkoon per henkilö sekä lähes 16 000 euron korvauksiin toimitusjohtaja Pekka Halosen kotirauhan vuosia jatkuneesta häirinnästä ja kunnian loukkauksesta. Useat aktivistit ovat kampanjan aikana saaneet lähestymiskiellon Halosen kodille.


title: ESMTP

text: ESMTP on lyhenne sanoista Extended Simple Mail Transfer Protocol tai Enhanced Simple Mail Transfer Protocol, joka on laajennus SMTP-protokollaan. Laajennus määriteltiin RFC 1869:ssä vuonna 1995.


title: ESMTP

text: RFC 1869 määrittää kaikille nykyisille ja tuleville laajennuksille rakenteen, jonka avulla ESMTP-asiakkaiden ja -palvelinten hallittava ja johdonmukainen tunnistaminen ja ESMTP-palvelinten tukemien laajennusten ilmaiseminen on mahdollista.


title: ESMTP

text: ESMTP-asiakkaiden määräävänä piirteenä on yhteyden avaaminen "EHLO"-komennolla SMTP-protokollan "HELO"-komennon sijaan. Riippuen palvelimen konfiguraatiosta voi vastaus olla onnistuminen (koodi 250), epäonnistuminen (koodi 550) tai virhe (koodi 500, 501, 502, 504, tai 421). ESMTP-palvelin vastaisi koodilla 250 OK monirivisessä vastauksessa, joka sisältää sen verkkotunnuksen ja listan "EHLO-avainsanoja", joilla se kertoo, mitä ESMTP-laajennuksia se tukee. Palvelin, joka tukee vain RFC 821:tä eli vanhempaa SMTP-protokollaa, vastaisi virhekoodilla 500, jolloin ESMTP-asiakas voisi yrittää joko "HELO"- tai "QUIT" (lopeta yhteys) -komentoa.


title: ESMTP

text: Kaikki palvelulaajennukset määritellään RFC-dokumenteissa ja rekisteröidään IANAan. Ensimmäiset laajennusmääritykset koskivat RFC 821:n valinnaisia palveluja: "SEND", "SOML" (Send or Mail) ja "SAML" (Send and Mail), joilla voitiin vastaanottajan postilaatikon lisäksi tai asemesta toimittaa viesti suoraan vastaanottajan päätteelle, "EXPN", "HELP", ja "TURN" (vaihda lähettäjä vastaanottajaksi ja päinvastoin).


title: ESMTP

text: Joitakin nykyisin käytettyjä avainsanoja (joista kaikki eivät ole komentoja):


title: ESMTP

text: Vuonna 2001 ilmestynyt RFC 2821 määritteli ESMTP:n uudestaan. Sen myötä legendaarisen Jon Postelin RFC 821 vuodelta 1982 määritettiin vanhentuneeksi. Uudelleenmäärittelyssä "EHLO"-komennosta tuli pakollinen ja "HELO" jäi "varakomennoksi".


title: ESMTP

text: Kahdenvälisellä sopimuksella osapuolet voivat ottaa käyttöön ei-standardoituja ja rekisteröimättömiä palvelulaajennuksia, joiden "EHLO"-avainsanan tulee alkaa kirjaimella "X".


title: Madeiran lentoasema

text: Madeiran lentoasema (myös Funchalin lentoasema ja Cristiano Ronaldo Airport; IATA: FNC, ICAO: LPMA) on kansainvälinen lentoasema Santa Cruzissa, Madeiran saarella. Se avattiin 8. heinäkuuta 1964.


title: Madeiran lentoasema

text: Lentokenttä oli aikoinaan kuuluisa lyhyestä meren ja vuorten ympäröimästä kiitotiestään, jonne laskeutuminen oli vaikeaa kokeneellekin lentäjälle. Alkuperäinen kiitotie oli vain 1 600 metriä pitkä, ja kiitotien alku ja loppu päättyivät molemmat mereen. Vuonna 1977 tapahtuneen Portugalin historian pahimman lento-onnettomuuden jälkeen (TAP Portugalin lento 425) kiitotietä pidennettiin 400:lla metrillä. Vuonna 2003 kiitotie uudelleenrakennettiin, jonka seurauksena kiitotien pituus lähes kaksinkertaistui. Kiitotien pidentämistä varten vallattiin merestä keinotekoisesti lisää maa-aluetta, jonka päälle rakennettiin kiitotiekansi betonipilareiden varaan. Toisena mahdollisuutena oli rakentaa kokonaan uusi lentoasema saaren länsiosan ylängölle, joka on ainoa tasainen alue koko saarella.


title: Madeiran lentoasema

text: Suomesta Madeiralle on lennetty jo 1960-luvulta lähtien, aluksi Douglas DC-6 -koneilla syksyyn 1967 saakka. Myöhemmin käytössä on ollut muun muassa Super Caravelle -suihkukoneita ja nykyään Finnair tekee lomalentoja Airbus-koneilla.


title: Madeiran lentoasema

text: 23. heinäkuuta 2016 Madeiran lentoasema uudelleennimitettiin Cristiano Ronaldon lentokentäksi (), Madeiran Funchalissa syntyneen jalkapalloilijan Cristiano Ronaldon mukaan.


title: This Is a Call

text: This Is a Call on yhdysvaltalaisen rockyhtye Foo Fightersin vuonna 1995 julkaistu ensimmäinen single. Kappale julkaistiin Foo Fightersin debyyttialbumilla "Foo Fighters".


title: This Is a Call

text: Kappaleesta ei ole tehty ollenkaan musiikkivideota.


title: I’ll Stick Around

text: ”I’ll Stick Around” on yhdysvaltalaisen Foo Fighters -yhtyeen kappale, joka julkaistiin vuonna 1995 singlenä sekä yhtyeen debyyttialbumilla "Foo Fighters". Single oli Foo Fightersin tuotannon toinen.


title: I’ll Stick Around

text: Kappaleesta on tehty musiikkivideo, joka oli Foo Fightersin ensimmäinen. Sen on ohjannut Jerry Casale, joka on ohjannut myös Devo-yhtyeen musiikkivideoita.


title: Länsikeskus (Turku)

text: Länsikeskus on Turun länsiosassa, Mälikkälän kaupunginosassa sijaitseva kaupallinen keskus.


title: Länsikeskus (Turku)

text: Länsikeskuksen suurimmat liikkeet ovat K-Citymarket ja Prisma. Lisäksi siellä toimivat halpamyymälä Tokmanni ja ruokakauppa Lidl. Lisäksi on vaateliikkeitä kuten KappAhl ja Halonen. Kaupat ovat laajalla alueella erillisissä toimitiloissa.


title: Länsikeskus (Turku)

text: Länsikeskuksen ensimmäisiä liikkeitä oli myöhempi Euromarket, joka aloitti nimellä Eka-market vuonna 1974. Citymarket taas aloitti toimintansa vuonna 1990. Euromarketin yhteydessä oli myös Turun ensimmäinen kaupan yhteyteen rakennettu Alko. Vuonna 2012 Euromarketin tilalle tuli Prisma. Alueella on myös kauppakeskus Länsi 1.


title: Ryan Newman

text: Ryan Whitney Newman (s. 24. toukokuuta 1998 Manhattan Beach, Kalifornia Yhdysvallat) on yhdysvaltalainen näyttelijä, laulaja ja malli. Hän tuli tunnetuksi "Zeke and Luther" sarjassa Ginger Falconena ja "" elokuvassa Emily Hobbsina.


title: Ryan Newman

text: Ryanin vanhemmat ovat Rick ja Jodi Newman, ja heillä on Ryanin lisäksi yksi tytär, Jessica. Ryanin vanhemmat eivät alkuun pitäneet näyttelemistä hyvänä tyttärelleen mutta huomasivat pian, ettei Ryania voinut estää, ja he antoivat hänelle kaiken tukensa.


title: Ryan Newman

text: Ryan asuu Pohjois-Kaliforniassa isänsä, äitinsä ja isosiskonsa Jessican kanssa. Ryan harrastaa hip hop -tanssia, voimistelua ja laulamista.


title: Ryan Newman

text: Nuorena Newman aloitti näyttelijän uran pääsemällä televisio- ja lehtimainoksiin. Hän teki muun muassa Kraft Foodsin mainoksen.


title: Ryan Newman

text: Nuorena pääsi tekemään ensimmäisen elokuvaroolin kahdeksanvuotiaana elokuvissa "", jossa hänen vastanäyttelijöinä olivat Tim Allen, Courteney Cox ja Chevy Chase. Samana vuonna hän antoi äänensä Elizalle tietokoneanimaatiossa "Monsteritalo".


title: Ryan Newman

text: Newman on vieraillut muutamissa jaksoissa Disney Channelin nuortensarjassa "Hannah Montana". Hän on myös vieraillut Disneyn "Onnea matkaan, Charlie!" ja Disney XD:n "Zeke and Luther" sarjoissa.


title: Ryan Newman

text: Vuonna 2012 Newman nimettiin Emily Hobbsin rooliin tilannekomediasarjaan "See Dad Run".


title: Ryan Newman

text: Newman on näytellyt muun muassa Maybellinen mainoksissa ja toiminut mallina Inspire Magazine, Kaiya Eve Photoshoots 2009 ja Dream Magazine lehdissä.


title: Professori Frink

text: Johnathan I. Q. Frink, Jr. eli professori Frink on kuvitteellinen keksijä ja tiedemies yhdysvaltalaisessa piirrossarjassa "Simpsonit". Hahmon ääninäyttelijä on Hank Azaria. Frink on huippuälykäs, mutta nörttimäinen ja käytökseltään eksentrinen. Hänellä on tapana huudahdella kesken puheensa kummallisia nonsense-sanoja kuten ”Ga-hoy!” ja ”Glavin!” Hänen keksintönsä ovat yleensä teknisesti nerokkaita mutta hyvin epäkäytännöllisiä ja toiminnaltaan arvaamattomia.


title: Professori Frink

text: Professori Frinkin ensiesiintyminen oli 2. tuotantokauden jaksossa ”Isoisän perintö”. Frink pukeutuu aina valkoiseen tai vaaleanruskeaan laboratoriotakkiin ja vaaleanpunaisiin housuihin. Hänellä on paksulinssiset silmälasit.


title: Professori Frink

text: Frinkin ääni, puhetapa ja hokemat perustuvat Jerry Lewisin esittämään tiedemieshahmoon Julius Kelpiin vuoden 1963 komediaelokuvassa "Tohtori Jerry ja Mr. Hyde". Hank Azaria on lainannut hahmolle hokemia myös kyseisen elokuvan vähemmän tunnetuista jatko-osista. Hahmo on nimetty "Simpsonien" tuottajan ja käsikirjoittajan John Frinkin mukaan.


title: Professori Frink

text: Frinkillä on joissain jaksoissa ollut itseään muistuttava poika ja hän on muutamissa yhteyksissä maininnut myös vaimonsa. Poika on nähty 3. kauden jaksossa ”Velipuolen paluu” ja 15. kauden jaksossa ”Robotti-Homer”. Toisaalta varsinkin uudemmissa jaksoissa vihjataan usein, että Frink ei ole koskaan onnistunut hankkimaan itselleen tyttöystävää, koska hän ei ymmärrä naisia. 15. kauden jaksossa ”Kauhujen talo, osa 14” Frink herättää eloon kuolleen isänsä Joh Frink vanhemman. Isän ääninäyttelijänä oli sopivasti Jerry Lewis, jonka saaminen tähän rooliin oli ollut ääninäyttelijä Azarian pitkäaikainen toive.


title: Professori Frink

text: Toistaiseksi ainoa "Simpsonien" jakso, jossa Frink on tarinan päähenkilö, on 27. kauden jakso ”Rakkauden algoritmi”.


title: Professori Frink

text: Frink hallitsee suvereenisti useita eri tieteenaloja. Frinkin keksinnöt ja laskelmat eivät kuitenkaan usein tiukan paikan tullen toimi niin kuin niiden pitäisi ja ne ovat monesti pahentaneet niitä ongelmia, joiden ratkaisemiseen ne on tarkoitettu. 6. kauden jaksossa ”Bartin komeetta” Frink oli suunnitellut ohjuksen, jonka piti tuhota Springfieldiä uhannut komeetta, mutta ohjuksen lentorata ohittikin komeetan ja tuhosi ainoan Springfieldistä pois vievän sillan. 3. kauden jaksossa ”Homerin tuliliemi” Frinkin kehittämän laitteen piti näytettä analysoimalla selvittää Homerin keksimän ihmedrinkin salainen ainesosa, mutta kone antoikin virheellisen vastauksen ”rakkaus” (oikea ainesosa oli yskänlääke). 5. kauden jaksossa ”Kansalainen Burns” Frinkin Montgomery Burnsille suunnittelema suuri mekaaninen nallekarhu taas ei totellut kaukosäädintä ja hyökkäsi uhkaavasti Burnsin kimppuun ennen kuin karkasi seinän läpi.


title: Professori Frink

text: Frink on tehnyt myös onnistuneita keksintöjä, kuten lentävän moottoripyörän, joka vilahti pari kertaa 6. kauden jaksossa ”Vanha sitruunapuu”. Hän on keksinyt myös aikakoneen ja tulevaisuuden näyttävän laitteen, jonka ennustuksen mukaan hän tulee tulevaisuudessa hirttämään itsensä.


title: Professori Frink

text: 10. kauden jaksossa ”Lisan aivot” professori Frink mainitsee älykkyysosamääränsä olevan 200, päähän osuneen iskun jälkeen 199 tai 198.


title: Professori Frink

text: "Simpsonit"-sarjakuvissa professori Frink on keskeisempi hahmo kuin alkuperäisessä tv-sarjassa ja Bart Simpson toimii usein hänen apulaisenaan.


title: De Tomaso

text: De Tomaso on Ferrarin, Maseratin ja Lamborghinin jälkeen neljäs merkittävä italialainen urheiluautojen valmistaja. Yhtiön kotipaikka on Modenassa. Huomattava osa yhtiön osakekannasta on yhdysvaltalais-saksalaisen Daimler-Chrysler konsernin hallinnassa.


title: De Tomaso

text: Yhtiön perusti vuonna 1959 Argentiinasta Italiaan muuttanut entinen kilpa-ajaja Alejandro de Tomaso. Yhtiön logossa on taustalla Argentiinan lipun värit ja logo kuvaa polttorautoja, joilla de Tomason tilan hevoset oli tapana polttomerkitä kotona Argentinassa.


title: De Tomaso

text: Yhtiön ylivoimaisesti tunnetuin malli on ollut Pantera, jonka ensimmäinen versio esiteltiin jo vuonna 1970 New Yorkin autonäyttelyssä.


title: De Tomaso

text:
Yhtiö hakeutui selvitystilaan vuonna 2004 jolloin sen toiminta autotehtaana käytännössä päättyi; yhtään autoa ei sen jälkeen ole valmistettu.
De Tomaso valmisti Formula 1 -autoja, joilla kilpailtiin F1-sarjassa kausilla – ja . Kaudella 1970 Frank Williams ajatti de Tomason autoja. Hollannin GP:ssä vuonna 1970 Piers Courage menehtyi ulosajossa.


title: Arvid Lydecken -palkinto

text: Arvid Lydecken -palkinto on vuonna 1969 ensimmäisen kerran jaettu Suomen Nuorisokirjailijoiden vuosittain myöntämä tunnustus korkeatasoisesta suomen- tai ruotsinkielisestä lastenkirjasta (kertomukset, sadut, runot). Vuosina 1992–1996 palkintoehdokkaina olivat myös nuortenkirjat. Palkintoa tukee Kopiosto (vuoteen 2007 Lasten Parhaat Kirjat -kerho). Sen summa vuonna 2018 oli 2018 euroa.


title: Arvid Lydecken -palkinto

text: Palkinto on nimetty kirjailija Arvid Lydeckenin mukaan. Lydecken kirjoitti runo-, satu-, kuva- ja seikkailukirjoja omalla nimellään ja nimimerkillä Arvily. Hän oli tieteiskirjallisuuden pioneereja Suomessa. Lydeckenin tunnetuimpia runoja on ”Telefooni Afrikassa”, jonka hän sovitti vanhan kansanlaulun säveliin. Monet muutkin hänen runosaduistaan ovat yhä elävää lastenlyriikkaa. Hän toimitti lastenlehti "Pääskystä" yhdessä Anni Swanin ja Helmi Setälän kanssa.


title: Spank Thru

text: Spank Thru on amerikkalaisen rockyhtye Nirvanan ensimmäinen demo, joka äänitettiin vuonna 1988. Alun perin kappale on Fecal Matter -yhtyeen kappale, ja se nauhoitettiin 1985 (Cobainin ensimmäinen yhtye).


title: Spank Thru

text: Se on julkaistu kolme kertaa. Kappale julkaistiin ensimmäisen kerran albumilla "Sub Pop 200". Toisen kerran se julkaistiin livenä albumilla From the Muddy Banks of the Wishkah vuonna 1996. Kolmannen kerran se julkaistiin With The Lights Outin tiivistelmässä vuonna 2005


title: Life Is a Rollercoaster

text: ”Life Is a Rollercoaster” on pop-laulu, jonka entinen New Radicals -laulaja Gregg Alexander ja Rick Nowels kirjoittivat irlantilaisen laulajan Ronan Keatingin ensimmäiselle sooloalbumille "Ronan" (2000). Alexander myös tuotti singlen ja se sai arvosteluja laidasta laitaan. Se julkaistiin 10. heinäkuuta 2000 Britanniassa, missä se meni listan kärkeen tuoden Keatingille toisen listaykkösen. Single saavutti ykkössijan myös Irlannissa. Britanniassa se myi kultaa ja Suomessa se oli pari kuukautta radioasemien soittolistojen kärjessä. Aasiassa STAR TV käytti kappaletta "Frendit"-sarjan mainostamiseen.


title: Life Is a Rollercoaster

text: Single oli vähällä jäädä huonommalle sijoitukselle Britanniassa, sillä levy-yhtiö oli vahingossa pannut suositummalle versiolle neljä kappaletta ja CD-ROM-videon, joka laskettiin viidenneksi kappaleeksi. Siksi tämän version myyntiä ei otettu huomioon listoilla. Molemmat versiot myivät lopulta yhteensä noin 200 000 kappaletta, mistä puolet huomioitiin.


title: Life Is a Rollercoaster

text: Nämä ovat yleisimmät julkaisut.


title: Life Is a Rollercoaster

text: Brittiläinen CD-single


title: Life Is a Rollercoaster

text: Saksalainen CD-single


title: Chloë Grace Moretz

text: Chloë Grace Moretz (s. 10. helmikuuta 1997 Atlanta, Georgia) on yhdysvaltalainen näyttelijä ja malli, joka on esiintynyt muun muassa elokuvissa "The Amityville Horror" (2005), "Kick-Ass" (2010), "Hugo" (2011), "Jos vielä jään" (2014) ja "5. aalto" (2016).


title: Chloë Grace Moretz

text:
Chloë syntyi Atlantassa Teri ja McCoy Lee Moretzille. Hänen neljä vanhempaa veljeään ovat Brandon, Trevor, Colin ja Ethan. Chloë muutti New York Cityyn vuonna 2012 äitinsä ja veljesten kanssa.
Moretzin ensimmäinen televisioesiintyminen oli sarjassa "Oikeuden puolesta" ("The Guardian"), jossa hän esitti Violetia. Myöhemmin hän sai pienen roolin televisioelokuvasta "Family Plan". Valkokankaalla hän debytoi pienessä roolissa vuoden 2005 elokuvassa "Heart of the Beholder". Yleisön tietoisuuteen Moretzin nosti samana vuonna ensi-iltansa saanut "The Amityville Horror". Chelsea Lutzia elokuvassa esittänyt Moretz sai roolistaan Young Artist -palkintoehdokkuuden.


title: Chloë Grace Moretz

text: NBC:n televisiosarjassa "Kovan onnen kundi" Moretz näytteli vuonna 2005 yhdessä jaksossa Candy Stoker -nimistä tyttöä, joka tahtoo isona lääkäriksi. Tytön haaveet kuitenkin menevät myttyyn Missi Pylen esittämän ilkeän äidin takia.


title: Chloë Grace Moretz

text: Moretz on näytellyt myös elokuvissa "Hamekyttä 2" (2006), "Kick-Ass" (2010) ja "Dark Shadows" (2012). Vuonna 2011 Moretz näytteli Isabellea elokuvassa "Hugo", joka voitti yhteensä viisi Oscar-palkintoa. Hän näytteli nimiroolia vuoden 2013 "Carrie"-uudelleenfilmatisoinnissa. Samana vuonna Moretz palasi Mindy Macreadyn rooliin "Kick-Ass"-elokuvan jatko-osassa. Vuonna 2016 hän esitti pääroolia toimintaelokuvassa "5. aalto".


title: Chloë Grace Moretz

text: Moretz on myös ollut ääninäyttelijänä useissa videopeleissä, joista luultavasti hänen tunnetuin roolinsa on Emily, murhatun keisarinnan tytär pelissä "Dishonored". Maaliskuussa 2016 "Game Informer" ilmoitti, että Moretz jatkaa ääninäyttelijänä jatko-osassa "Dishonored 2".


title: Chloë Grace Moretz

text: Vuonna 2015 Moretz valittiin esittämään Pientä merenneitoa "Working Title Filmsin" ja "Universalin" tulevaan "Pieni merenneito" -elokuvaan.


title: De Tomaso Pantera

text: De Tomaso Pantera oli italialaisen autonvalmistaja De Tomason vuosina 1970–1991 valmistama urheiluauto.


title: De Tomaso Pantera

text: 1960-luvun lopulla Ford tarvitsi GT-luokan urheiluautoa kilpaillakseen markkinaosuuksista Ferrarin ja General Motors -ryhmän Corvetten kanssa. Italialainen De Tomaso Automobili oli jo aiemmin tehnyt yhteistyötä Fordin kanssa. Panteran edeltäjässä, Mangustassa oli Fordin V8-moottorit. Kun samaan aikaan Ford ei ollut onnistunut aikeissaan ostaa Ferrarin osake-enemmistöä, yhteistyön jatkaminen De Tomason kanssa oli varsin luonnollista. Uusi keskimoottorinen GT-auto sai nimekseen De Tomaso Pantera. Yhdysvaltain kotimarkkinoilla auton markkinoinnista vastasi Fordin Lincoln-Mercury-divisioona.


title: De Tomaso Pantera

text: De Tomason omistaman Ghian muotoilu- ja koritehtaan palveluksessa ollut Gianpaolo Dallara sai vastattavakseen auton korin muodoista ja moottorin ulkoisesta suunnittelusta vastaavaksi suunnittelijaksi nimettiin Tom Tjaarda. Pantera erosi edeltäjästään Mangustasta monissa kohdin. Ensiksikin siinä missä Mangusta edusti vielä perinteistä suunnittelua, missä korirakenne kiinnitettiin erillisrunkoon, Panterassa oli edistyksellinen itsekantava korirakenne. Toiseksi auton voimanlähteenä käytettiin Fordin uutta 5,7 litraista Cleveland V8 -moottoria, jonka jatkeena oli ZF:n valmistama täyssynkronoitu 5-pykäläinen manuaalinen vaihdelaatikko. Moottorin tehoksi ilmoitettiin vuonna 1971 310 hevosvoimaa (SAE).


title: De Tomaso Pantera

text: Fordin ja De Tomason yhteistyö päättyi vuoteen 1974, jonka jälkeen De Tomason perhe osti markkinointi- ja mallioikeudet takaisin itselleen.


title: Banjulin kansainvälinen lentoasema

text: Banjulin kansainvälinen lentoasema, myös muodossa Banjul-Yundumin kansainvälinen lentoasema (, IATA: BJL, ICAO: GBYD) on Gambian pääkaupunki Banjulia palveleva kansainvälinen lentoasema, joka sijaitsee maanteitse noin 24 kilometriä pääkaupunki Banjulin hallinnollisen keskustan lounaispuolella Yundumissa, eli vajaa 15 kilometriä Serrekundan keskustasta etelään. Lentoasemarakennuksen on suunnitelut senegalilainen arkkitehti Pierre Goudiaby Atepa, ja The Observer -lehden toimittaja Rowen Mooren mukaan se lukeutuu maailman 10 kauneimman lentoasemarakennuksen joukkoon. Lentoasema avattiin vuonna 1977 ja palveli vuonna 2004 kaikkiaan 310 719 matkustajaa. Kentän kiitotien pituus on 3 600 metriä.


title: Derek Clayton

text: Derek Clayton (s. 17. marraskuuta 1942) on australialainen entinen kestävyysjuoksija, joka menestyi erityisesti maratonilla.


title: Derek Clayton

text: Lancashiressa Englannissa syntynyt Clayton kasvoi Pohjois-Irlannissa. Kun hän osallistui vuonna 1967 Fukuokan maratonille, hänen ennätyksensä ennen kilpailua oli 2.18.28. Kilpailussa Clayton seurasi Uuden-Seelannin Mike Ryania, joka piti kovaa vauhtia. Viiden kilometrin väliaika oli 15.06, kymmenen kilometrin 29.57 ja viidentoista kilometrin 44.57. Kahdenkymmenen kilometrin kohdalla Clayton siirtyi kärkeen. Hänen väliaikansa 59.59 oli ensimmäinen kerta, kun maratonilla ensimmäiset 20 kilometriä juostiin alle tuntiin. Puolimaratonin väliaika oli 63.22, jolloin Japanin Sei-ichiro Sasaki alkoi saavuttaa Claytonia. He juoksivat yhdessä kolmenkymmenen kilometrin väliaikapaikalle ajassa 1.30.32. Sasaki sai pistoksen rintaansa 34 kilometrin kohdalla, jolloin Clayton siirtyi kilpailun kärkeen. Vaikka hänen vauhtinsa hyytyi lopussa, hän saapui neljänkymmenen kilometrin väliaikapisteeseen ajassa 2.02.16 ja maaliin ajassa 2.09.36,4, joka oli uusi maailmanennätys ja ensimmäinen kerta, kun haamuraja 2.10 rikottiin. Vanha maailmanennätys 2.12.00 parani lähes kaksi ja puoli minuuttia. Myös toiseksi tullut Sasaki alitti vanhan ennätyksen juosten 2.11.17.


title: Derek Clayton

text: Clayton oli seuraavana vuonna Mexico Cityn kesäolympialaisissa seitsemäs. Vuonna 1969 hän osallistui Antwerpenin maratonille ja juoksi soolojuoksuna uuden maailmanennätyksen 2.08.33,6. Hän oli Münchenin olympialaisissa 1972 kolmastoista.


title: Derek Clayton

text: Clayton harjoitteli keskimäärin 220–270 kilometriä viikossa ja pahimpina viikkoina juoksi jopa yli 320 kilometriä. Hänen itsepäinen harjoittelunsa aiheutti hänelle lukuisia vammoja. Juostuaan maratonin maailmanennätyksen hänen virtsansa oli viikon ajan mustaa.


title: M2M

text: M2M oli norjalainen kahden teinitytön popduo, jonka jäsenet olivat Marion Elise Ravn ja Marit Elisabeth Larsen. Bändi julkaisi kaikkiaan kaksi albumia, "Shades of Purple"´n ja "The Big Room"´n. Heidän ensimmäinen singlensä oli "Don't Say You Love Me", joka löytyy Pokémon The First Movie:n soundtrackilta.


title: M2M

text: "Shades of Purple" ilmestyi vuonna 2000. Albumilta julkaistiin neljä singleä: "Mirror Mirror", "The Day You Went Away", "Pretty Boy" ja "Everything You Do."


title: M2M

text: Tyttöjen toinen albumi, "The Big Room", ilmestyi vuonna 2002. Singlet albumilta olivat "Everything" ja "What You Do About Me". Toisella albumilla tyttöjen äänet olivat muuttuneet, erityisesti Marionin.


title: M2M

text: Myöhemmin M2M hajosi, ja tytöt ryhtyivät soolouralle.


title: Avoin langaton verkko

text: Avoimet langattomat verkot ovat tukiasemien lähialueilla radioteitse toimivia tiedonsiirtoverkkoja, jotka ovat avoimesti yleisön käytettävissä. Niitä toteuttavat Suomessa yleensä kunnat opetustoimet ja kirjastot sekä ravintolat sekä kahvilat tietoyhteiskunnan perusrakenteeksi, mikä mahdollistaa omien laitteiden, sylitietokoneiden ja kämmentietokoneiden samoin kuin myös 802.11b- tai 802.11g-standardilla varusteltujen älypuhelinten käytön.


title: Avoin langaton verkko

text: Avoimissa langattomissa verkoissa on alkuvaiheessa ollut kaupallisteknisiä ongelmia, mm. tietoturva sekä käytön kustannusten jakaminen ja kattaminen.


title: Matriisiorganisaatio

text: Matriisiorganisaatio on linjaorganisaation ja prosessiorganisaation välimuoto. Matriisi syntyy, kun linjaorganisaation sisään rakennetaan linjoja poikkileikkaavia prosesseja.


title: Matriisiorganisaatio

text: Matriisiorganisaatio perustuu ristikkäisohjaukseen, jossa yhtäällä ovat esimerkiksi markkinointi- ja tuotantoyksiköiden kaltaiset resurssitekijät sekä toisaalla tulosvastuuyksiköt. Tällaisen organisaation jäsen vastaa toiminnastaan kahdelle tai useammalle taholle.


title: Matriisiorganisaatio

text:
Matriisiorganisaatiossa organisaation johtamiseen on kaksi perusvaihtoehtoa: johtamistyö voidaan rakentaa
Eräs matriisiorganisaation haasteista on työnjako prosessien ja linjaorganisaation välillä. Prosessien ja linjaorganisaation rajapinnat ovat matriisiorganisaation toimivuuden koetinkiviä, koska niissä kiteytyvät valta- ja vastuukysymykset. Epäselvyydet voivat tulla esille vaikkapa päätöksentekoon ja budjetointiin liittyvissä kysymyksissä, kuten esimerkiksi kenen vastuulla viime kädessä ovat sellaiset palvelut, jotka eivät sijoitu perinteiseen kuntasektorin toimialajakoon.


title: Matriisiorganisaatio

text: Esimerkkejä matriisiorganisaatiosta:


title: Matriisiorganisaatio

text: Riippuen siitä, onko pääasiallinen johtamisvastuu toiminnoilla vai linjaorganisaatiolla, erotetaan - heikko matriisi (linjalla päävastuu) - vahva matriisi (toiminnolla päävastuu).


title: Matriisiorganisaatio

text: 2000-luvulla matriisiorganisaatiomalli on yleistynyt Suomen julkishallinnossa.


title: Oš

text: Oš on kaupunki Ferganan laaksossa, eteläisessä Kirgisiassa. Se on 1,26 miljoonan asukkaan Ošin alueen hallinnollinen keskus, vaikkei olekaan osa tätä aluetta.


title: Oš

text: Ošin väkiluku on noin 281 900 (2017), ja se on Kirgisian toiseksi suurin kaupunki. Kaupungin etnisistä ryhmistä merkittävimmät ovat kirgiisit, uzbekit ja tadžikit. Kaupunki on ollut olemassa vähintään 3 000 vuotta .


title: Oš

text: Ošissa on lentoasema ja vuonna 1992 avattu valtionyliopisto.


title: Oš

text: Ošissa on neuvostovallan päättymisen jälkeen kärsitty jännitteistä etnisten ryhmien, lähinnä kirgiisien ja uzbekkien välillä. Kiistoja ovat aiheuttaneet erimielisyydet maanjaosta ja asunnoista. Vuonna 1990 yhteenotot aiheuttivat satoja kuolonuhreja.


title: Oš

text: Kurmanbek Bakijevin syrjäyttäminen vallasta huhtikuussa 2010 aloitti uuden etnisen kuohunnan aallon. 10. kesäkuuta 2010 alueella alkoivat uudet väkivaltaisuudet. Kaupunkiin julistettiin hätätila ja ulkonaliikkumiskielto, kun väkivaltaisuudet Ošissa ja Žalal-Abadissa olivat jälleen kiihtyneet vaatien yli 90 uhria. Tuhopoltot ja tulitus ajoivat tuhansia asukkaita pakoon kohti Uzbekistanin rajaa, mutta naapurimaihin johtavat ylityspaikat suljettiin. Suurimmat vahingot ovat kohdanneet uzbekkien omaisuutta. Venäjällä ja Yhdysvalloilla on maassa tukikohtia.


title: Oš

text: Kirgisialaisten lähteiden mukaan jopa 70 % kaupungista poltettiin levottomuuksissa.


title: Kazanlăk

text: Kazanlăk () on kaupunki Stara Zagoran alueella Bulgariassa ja sijaitsee maantieteellisesti maan keskikohdassa. Joulukuussa 2011 kaupungissa oli 46 990 asukasta.


title: Kazanlăk

text:
Kazanlăk perustettiin 1400-luvulla lähelle sotilaallisesti merkittävää Sjipkansolaa. Se sijaitsee Rosenlaaksossa, joka oli merkittävä sotanäyttämö Turkin sodassa.
Lähellä Kazanlăkin kaupunkia sijaitsee holvattu tiilistä rakennettu traakialainen hauta, joka on osa laajempaa nekropolia. Hauta liitettiin UNESCOn maailmanperintöluetteloon vuonna 1979.


title: Kazanlăk

text: Hauta käsittää kapean käytävän ja pyöreän kammion, jotka molemmat ovat koristettu seinämaalauksilla, jotka esittävät traakialaista paria rituaalisessa hääjuhlassa. Monumentti on 300-luvulta eaa.. Maalaukset edustavat Bulgarian parhaiten säilyneitä esimerkkejä hellenistisen ajan taiteesta.


title: Kazanlăk

text: Hauta sijaitsee lähellä traakialaisten muinaista pääkaupunkia Seuthopolista.


title: Kazanlăk

text: Kazanlăkistä oli kotoisin kuuluisa kiekonheittäjä Tsvetanka Hristova.


title: For All the Cows

text: "For All the Cows" on yhdysvaltalaisen rockyhtye Foo Fightersin vuonna 1995 julkaistu single. Kappale julkaistiin Foo Fightersin albumilla Foo Fighters vuonna 1995.


title: Konepistooli m/44

text: Konepistooli m/44 (lempinimeltään "Peltiheikki" tai "Pelti-kp") on neuvostoliittolaisen massasulkutoimisen PPS-43-konepistoolin suomalainen 9×19 mm Parabellum -kaliiperinen kopio.


title: Konepistooli m/44

text: Suomi sai jatkosodan kuluessa sotasaaliikseen PPS-42- ja PPS-43 -konepistooleita ja ase herätti välittömästi sodanjohdon mielenkiinnon. Tältä pohjalta aloitettiin aseen kehittely omaan käyttöön. Konepistooli m/44 on käytännössä 9 mm patruunalle modifioitu suora kopio esikuvastaan. Se oli huomattavasti Suomi-konepistoolia edullisempi, yksinkertaisempi ja nopeampi valmistaa. Aseen osat piippua, lukkoa ja puisia kahvalevyjä lukuun ottamatta ovat prässättyä peltiä. Aseen paino on 2,95 kg (Suomi-konepistoolin noin 5 kg). Aseeseen käyvät samat lippaat kuin Suomi-konepistooliin.


title: Konepistooli m/44

text: Suomen Puolustusvoimat tilasi 20 000 m/44-konepistoolia Tikkakoski Oy:ltä elokuussa 1944. Sodan loputtua syyskuussa tilausmäärä supistettiin 10 000 kappaleeseen; aseet valmistettiin vuoden 1945 aikana. Konepistooli oli Suomen Puolustusvoimien koulutuskäytössä 1970-luvulle saakka. Lisäksi Suomen Rajavartiolaitos ja Suezin kriisin aikaiset YK-joukot ovat käyttäneet m/44-konepistoolia.


title: Konepistooli m/44

text: Tikkakoski Oy:n saksalainen pääosakas Willi Daugs vei aseen piirustukset mukanaan Espanjaan sodan loputtua. Espanjassa asetta valmistettiin Oviedon asetehtaalla DUX-53-nimellä. Myös Länsi-Saksassa Sauer & Sohn ja Anschütz valmistivat DUX-53 ja DUX-59 -konepistooleja Länsi-Saksan rajavartiostolle.


title: OhmyNews

text: OhmyNews on () eteläkorealainen internet verkkolehti. Oh Yeon Ho perusti OhmyNewsin helmikuussa 2000. Julkaisun toimintaperiaate on, että kuka tahansa julkaisun lukija voi raportoida uutisen julkaisun verkkosivuille; julkaisun motto kuuluukin: "Jokainen on reportteri". Lukuisien ”freelancer”-toimittajiensa lisäksi OhmyNewsin uutisoinnista huolehtii noin 55–henkinen, vakituinen toimituskunta, joka tuottaa noin 20 prosenttia kaikesta julkaisun sisällöstä.


title: Miekka kivessä

text: Miekka kivessä () on vuonna 1963 valmistunut Walt Disney Picturesin tekemä animaatioelokuva. Tarina perustuu löyhästi legendaan Kuningas Arthurista. Se kertoo Arthur-pojasta, joka kohtaa metsässä vanhan ukon, velho Merlinin. He muuttuvat taikakeinoin erinäköisiksi: kaloiksi, oraviksi ja muiksi olennoiksi. Elokuva sijoittuu 500-luvulle. Sen nimen antaa lumottu miekka, joka oli tiukasti kivessä kiinni. Elokuva on julkaistu VHS:nä, DVD:nä ja blu-rayna.


title: Miekka kivessä

text: Englannin kuninkaan, Uther Pendragonin kuoltua ilman kruununperijää, Lontoossa sijaitsevaan kiveen ja alasimeen ilmestyy miekka. Kaiverrukseen mukaan, se kuka vetää miekan irti alasimesta, on oleva uusi kuningas. Kukaan ei kuitenkaan saanut miekkaa edes liikahtamaan. Englanti ajautui Pimeään keskiaikaan ja miekan olemassaolo melkein unohdettiin.


title: Miekka kivessä

text: Vuosia myöhemmin 12-vuotias orpo nimeltä Arthur, jota kaikki kutsuvat vain "pojaksi", säikyttää vahingossa tiehensä peuran, jonka hänen kasvattiveljensä Kay yritti ampua jousella. Lähtiessään etsimään metsään lentänyttä nuolta, Arthur päätyy velho Merlinin taloon. Merlin päättää ryhtyä Arthurin opettajaksi ja saattaa tämän linnaan, jonka omistaa Sir Ector, Arthurin kasvatti-isä. Myöhemmin Ectorin ystävä, Sir Pellinore, saapuu linnaan ja kertoo, että Lontoossa järjestetään uudenvuodenaattona turnajaiset, joiden voittaja kruunataan Englannin kuninkaaksi. Ector laittaa Kayn rankkaan valmennukseen turnajaisia varten ja nimittää Arthurin tämän aseenkantajaksi.


title: Miekka kivessä

text: Opetaakseen Arthuria, Merlin muuttaa hänet ja itsensä kaloiksi. Uiskennellessaan linnan vallihaudassa, Arthur joutuu hauen hyökkäämäksi ja Merlin opettaa hänet ymmärtämään, että äly voittaa voiman. Ector lähettää Arthurin tämän jälkeen keittiötöihin, mutta Merlin taikoo astiat tiskaamaan itse itsensä ja antaa Arthurille toisen oppitunnin, tällä kertaa muuttuneina oraviksi. He törmäävät kuitenkin kahteen naarasoravaan, jotka rakastuvat heihin. Arthur joutuu melkein suden syömäksi, kunnes toinen naarasorava pelastaa hänet. Kun Merlin ja Arthur muuttuvat takaisin ihmisiksi, Merliniä jahdannut orava sekä pelästyy että vihastuu, kun taas Arthuria jahdanneen oravan sydän särkyy. Kun Merlin ja Arthur palaavat linnaan, Ector kieltäytyy kuuntelemasta selityksiä ja nimittää Kaylle uuden aseenkantajan nimeltä Hugo.


title: Miekka kivessä

text: Arthur ja Merlin alkavat opiskella kokopäiväisesti. Merlinin tietämys tulevaisuudesta sekavoittaa Arthurin ajatukset, jolloin Merlinin lemmikkipöllö Archimedes alkaa itse opettaa Arthuria. Kun Arthur toivoo voivansa osata lentää, Merlin muuttaa hänet varpuseksi ja Archimedes opettaa häntä lentämään. Arthur joutuu kuitenkin haukan hyökkäämäksi ja päätyy Matami Mimmin, ilkeän noidan, taloon. Mimmi kuitenkin käyttää omia voimiaan kujeiluun, Merlinin käyttäessä omiaan tieteeseen. Merlin estää häntä tappamasta Arthuria ja haastaa hänet noitien kaksintaisteluun. Vaikka useiden eläimiksi muuttumisien jälkeen Mimmi muuttaa itsensä lohikäärmeeksi, Merlin muuttaa itsensä virukseksi, joka aiheuttaa Mimmille vesirokkoa muistuttavan taudin.